# De filer &kdm; bruger til sine indstillinger

Dette kapitel dokumenterer de filer der kontrollerer &kdm;'s opførsel. Noget af dette kan også kontrolleres fra &kcontrol;-modulet, men ikke alt.

## &kdmrc; - &kdm;'s hovedindstillingsfil

Det grundliggende format for filen er INI-lignende. Tilvalg er par af nøgle/værdi, placeret i afsnit. Alt i filen er versalfølsomt. Syntaktiske fejl og nøgle/afsnit-identifikatorer der ikke genkendes får &kdm; til at udstede ikke-fatale fejlmeddelelser.

Linjer der begynder med `#` er kommentarer. Tomme linjer bliver også ignoreret.

Afsnit betegnes ved `[`Navn på afsnit`]`.

Du kan indstille hver X-skærm individuelt.

Hver skærm har et skærmnavn, som består af et værtsnavn (som er tomt for lokale skærme angivet i Xservers-filen), et kolon og et visningsnummer. Derudover tilhører en skærm en skærmklasse (som kan ignoreres i de fleste tilfælde).

Afsnit med visning-specifik opsætning har formel syntaks `[X-` vært [ `:` nummer [ `_` klasse ] ] `-` delafsnit `]`

Alle afsnit med samme underafsnit udgør en afsnitklasse.

Du kan bruge `*` jokertegn for vært, nummer og klasse. Du kan udelade efterfølgende komponenter. De antages så at være *. Værtsdelen kan være en domænespecifikation såsom .imada.sdu.dk.

Det afsnit en indstilling rent faktisk tages fra afgøres af disse regler:

- En nøjagtig tilpasning går forud for en delvis tilpasning (for værtsdelen), som igen går forud for et jokertegn.

- Venstre side er mere vigtig end højre for tilpasninger der er lige nøjagtige.

- Eksempel: skærmnavn myhost:0, klasse dpy

  - [X-myhost:0_dpy] går forud for

  - [X-myhost:0_*] (det samme som [X-myhost:0]) går forud for

  - [X-myhost:*_dpy] går forud for

  - [X-myhost:*_*] (det samme som [X-myhost]) går forud for

  - [X-*:0_dpy] går forud for

  - [X-*:0_*] (det samme som [X-*:0]) går forud for

  - [X-*:*_*] (det samme som [X-*]).

  - Disse afsnit matcher ikke denne skærm:

    [X-hishost], [X-myhost:0_dec], [X-*:1], [X-:*]

Almindelige afsnit er [X-*] (alle skærme), [X-:*] (alle lokale skærme) og [X-:0] (den første lokale visning).

Formatet for alle nøgler er ``nøgle` `=` `værdi``. Nøgler er kun gyldige i den afsnitklasse de er defineret for. Nogle nøgler gælder ikke bestemte skærme, i hvilket tilfælde de ignoreres.

Hvis en indstilling ikke bliver fundet i noget matchende afsnit, bruges standarden.

En oprindelig &kdmrc; er meget stærkt kommenteret. Alle kommentarer vil gå tabt hvis du ændrer denne fil med forenden kcontrol.

### [Generelt] afsnittet i &kdmrc;

Dette afsnit indeholder de globale tilvælg der ikke passer ind nogen andre steder.

`ConfigVersion`

  Dette tilvalg eksisterer udelukkende for at kunne lave rene automatiske opgraderinger. Lad være med at ændre det, du vil muligvis gribe ind i fremtidige opgraderinger og det kunne resultere i at &kdm; ikke kan køre.

`Xservere`

  Hvis værdien starter med en skråstreg (/), angiver det en fil at læse &X-Server;-definitioner fra. Ellers er det selv en &X-Server;-definition. Se for detaljerne.

  Standarden er en &X-Server;-definition der sædvanligvis er rimelig for det system &kdm; blev bygget på.

`ServerVT'er`

  Liste af virtuelle terminaler der skal tildeles &X-Server;e til. For negative tal bruges den absolutte værdi, og VT vil kun blive allokeret hvis kernen siger den er fri. Hvis &kdm; løber ud af denne liste, vil den allokere frie VT'er større end den absolutte værdi for den sidste indgang i listen.

  Tom som standard.

`PidFile`

  Det angivne filnavn vil blive oprettet til at indeholde en ASCII-repræsentation af proces-ID for &kdm;'s hovedproces. Dette PID vil ikke blive opbevaret hvis filnavnet er tomt.

  Tom som standard.

`LockPidFile`

  Dette kontrollerer om &kdm; bruger fillåsning for at holde forskellige skærmhåndteringer fra at køre ind i hinanden.

  Standard er true.

`AuthDir`

  Dette angiver en mappe i hvilken &kdm; opbevarer &X-Server;'s godkendelsesfiler når sessionen initialiseres. &kdm; forventer at systemet rydder op i denne mappe for døde filer ved reboot.

  Godkendelsesfilen der skal bruges til en bestemt visning kan angives med `AuthFile`-tilvalget i [X-*-Core].

  Standarden er /var/run/xauth.

`AutoRescan`

  Denne booleske værdi kontrollerer om &kdm; automatisk genlæser sine indstillingsfiler, hvis den finder at de er ændret.

  Standard er true.

`ExportList`

  Yderligere miljøvariabler som &kdm; skal videregive til alle programmer den kører. `LD_LIBRARY_PATH` og `XCURSOR_THEME` er gode kandidater, ellers skulle dette ikke være nødvendigt særligt ofte.

  Tom som standard.

`RandomFile`

  Hvis systemet ikke har nogen indfødt entropikilde såsom /dev/urandom (se `RandomDevice`) og ingen entropidæmon såsom EGD (se `PrngdSocket` og `PrngdPort`) kører, vil &kdm; falde tilbage til sin egen pseudo-tilfældige talgenerator der blandt andet udfører tjeksum på dele af denne fil (som selvfølgelig skal ændres ofte).

  Dette tilvalg findes ikke på Linux og forskellige BSD'er.

  Standard er /dev/mem.

`PrngdSocket`

  Hvis systemet ikke har nogen indfødt entropikilde såsom /dev/urandom (se `RandomDevice`), læses tilfældige data fra en Pseudo-tilfældig talgenerator-dæmon, såsom EGD (http://egd.sourceforge.net) via denne UNIX domænesokkel.

  Dette tilvalg findes ikke på Linux og forskellige BSD'er.

  Tom som standard.

`PrngdPort`

  Samme som `PrngdSocket`, brug kun en TCP-sokkel på localhost.

`RandomDevice`

  Stien til en tegn-enhed som KDM skal læse tilfældige data fra. Tomt betyder at bruge systemets foretrukne entropienhed hvis der er én.

  Dette valg findes ikke på OpenBSD, idet den bruger arc4_random-funktionen i stedet for.

  Tom som standard.

`FifoDir`

  Mappen i hvilken kommandoen FiFos skal laves. Lad den være tom for at deaktivere FiFo'er.

  Standarden er /var/run/xdmctl.

`FifoGroup`

  Hvilken gruppe kommandoen FiFo'er skal tilhøre. Kan være enten et tal eller et numerisk ID.

`DataDir`

  Mappen som &kdm; skal opbevare vedvarende data i. Sådanne data er for eksempel hvilken tidligere bruger der blev logget på på en bestemt skærm.

  Standard er /var/lib/kdm.

`DmrcDir`

  Mappen som &kdm; skal opbevare brugernes `.dmrc`-filer i. Dette er kun nødvendigt hvis hjemmemapperne ikke er læsbare før der rent faktisk logges på (som med AFS).

  Tom som standard.

### [Xdmcp]-afsnittet af &kdmrc;

Dette afsnit indeholder valgmuligheder der kontrollerer &kdm;'s håndtering af &XDMCP; forespørgsler.

`Aktivér`

  Om &kdm; skal lytte til indkommende &XDMCP;-forespørgsler.

  Standard er true.

`Port`

  Dette indikerer det UDP-portnummer som &kdm; bruger til at lytte efter indkommende &XDMCP;-forespørgsler. Med mindre du har brug for at rette fejl på systemet, efterlades dette med sin standardværdi.

  Standard er 177.

`KeyFile`

  XDM-AUTHENTICATION-1 stilen &XDMCP;-godkendelse kræver at en privat nøgle skal deles mellem &kdm; og terminalen. Dette valg angiver filen der indeholder disse værdier. Hver indgang i filen består af et skærmnavn og den delte nøgle.

  Tom som standard.

`Xaccess`

  Fro at forhindre ikke godkendt &XDMCP;-tjeneste og at tillade videresendelse af &XDMCP; IndirectQuery-forespørgsler, indeholder denne fil en database af værtsnavne som enten har lov til direkte adgang til denne maskine, eller har en liste af værter som forespørgsler skal videresendes til. Formatet på denne fil bliver beskrevet i .

  Standard er ${`kde_confdir`}/kdm/Xaccess.

`ChoiceTimeout`

  Antal sekunder der skal ventes på at skærmen skal svare efter at brugeren har valgt en vært fra vælgeren. Hvis denne skærm sender en &XDMCP; IndirectQuery indefor dette tidsrum, bliver forespørgslen videresendt til den valgte vært. Ellers antages det at være fra en ny session og vælgeren tilbydes igen.

  Standard er 15.

`RemoveDomainname`

  Når skærmnavnet beregnes for &XDMCP;-klienter, vil navneopløseren typisk lave et fuldt kvalificeret værtsnavn for terminalen. Da dette sommetider er forvirrende, vil &kdm; fjerne domænenavnsdelen fra værtsnavnet hvis det er det samme som domænenavnet for den lokale vært, når dette er aktiveret.

  Standard er true.

`SourceAddress`

  Brug den numeriske IP-adresse for den indkommede forbindelse på værter med flere hjem i stedet for værtsnavnet. Dette er for at undgå at forsøge at forbinde på den forkerte grænseflade, som muligvis er nede for øjeblikket.

  Standard er false.

`Willing`

  Dette angiver et program der køres (som root) når en &XDMCP; DirectQuery eller BroadcastQuery modtages og denne vært er indstillet til at tilbyde &XDMCP; skærmhåndtering. Uddata fra dette program kan blive vist i vælgervinduet. Hvis intet program bliver angivet vil strengen Willing to manage blive sendt.

  Tom som standard.

### [Shutdown]-afsnittet af &kdmrc;

Dette afsnit indeholder globale valg angående nedlukning af system.

`HaltCmd`

  Kommandoen der skal køres for at standse systemet eller slå strømmen fra.

  Standarden er et eller andet rimeligt for det system &kdm; blev bygget på, såsom `/sbin/shutdown `-h` `now``.

`RebootCmd`

  Kommandoen der skal køres for at reboote systemet.

  Standarden er et eller andet rimeligt for det system &kdm; blev bygget på, såsom `/sbin/shutdown `-r` `now``.

`AllowFifo`

  Om det er tilladt at lukke systemet ned via den globale kommando FiFo

  Standard er false.

`AllowFifoNow`

  Om det er tilladt at afbryde stadig aktive sessioner når systemet lukkes ned via den globale kommando FiFo.

  Dette vil ingen virkning have med mindre `AllowFifo` er aktiveret.

  Standard er true.

`UseLilo`

  Instruerer &kdm; om at tilbyde LiLo's boot-tilvalg i nedlukningsdialogen.

  Kun tilgængelig for Linux i386 & x86-64.

  Standard er false.

`LiloCmd`

  Stedet hvor det binære LiLo-program er.

  Kun tilgængelig for Linux i386 & x86-64.

  Standard er `/sbin/lilo`.

`LiloMap`

  Stedet for den kort-fil som LiLo skal bruge.

  Kun tilgængelig for Linux i386 & x86-64.

  Standard er `/boot/map`.

### [X-:*-Core]-afsnitklassen for &kdmrc;

Denne afsnitklasse indeholder tilvalg der drejer sig om indstillingen af det underliggende program for &kdm; (kernen).

`OpenDelay`

  Se `OpenRepeat`.

  Standard er 15.

`OpenTimeout`

  Se `OpenRepeat`.

  Standard er `120`.

`OpenRepeat`

  Disse tilvalg kontrollerer &kdm;'s opførsel når det forsøges at åbne en forbindelse til en &X-Server;. `OpenDelay` er pausens længde (i sekunder) mellem efterfølgende forsøg, `OpenRepeat` er antallet af forsøg der skal gøres og `OpenTimeout` er den mængde tid der skal bruges på et forbindelsesforsøg. Efter `OpenRepeat` antal forsøg er blevet gjort, eller hvis `OpenTimeout` sekunder er gået i et bestemt forbindelsesforsøg, betragtes startforsøget som værende mislykket.

  Standard er `5`.

`StartAttempts`

  Hvor mange gange &kdm; skal forsøge at starte en `fremmed` visning fra listen i `Xservers`-filen før der gives op og der deaktiveres. Lokale skærme forsøges kun én gang, og &XDMCP;-skærme forsøges igen og igen uendeligt af klienten (men mindre tilvalget `-once` blev givet til &X-Server;).

  Standard er `4`.

`ServerAttempts`

  Hvor mange gange &kdm; skal forsøge at starte en lokal &X-Server;. Opstart inkluderer at køre den og vente på at den kommer frem.

  Standard er 1.

`ServerTimeout`

  Hvor mange sekunder &kdm; skal vente på at en lokal &X-Server; kommer frem.

  Standard er 15.

`PingInterval`

  Se `PingTimeout`.

  Standard er `5`.

`PingTimeout`

  For at opdage når fjern-skærme forsvinder, pinger &kdm; dem hele tiden. `PingInterval` angiver den tiden (i minutter)mellem ping og `PingTimeout` angiver den maksimale mængde tid (i minutter) der skal ventes før terminalen svarer på forespørgslen. Hvis terminalen ikke svarer, bliver sessionen erklæret for at være død og bliver termineret.

  Hvis du ofte bruger X-terminaler som kan blive isolerede fra værten der håndterer dem, vil du måske ønske at øge dette tidsudløb. Den eneste bekymring er at sessioner vil fortsætte med at eksistere efter at terminalen tilfældigt er blevet slukket for.

  Standard er `5`.

`TerminateServer`

  Om &kdm; skal genstarte den lokale &X-Server; efter sessionens afslutning i stedet for at nulstille den. Brug dette hvis din &X-Server; lækker hukommelse eller får systemet til at bryde sammen ved forsøg på at nulstille.

  Standard er false.

`ResetSignal`

  Signal-nummeret der bruges til at nulstille den lokale &X-Server;.

  Standard er 1 (SIGHUP).

`TermSignal`

  Signal-nummeret der bruges til at terminere den lokale &X-Server;.

  Standard er 15 (SIGTERM).

`Godkend`

  Kontrollerer om &kdm; genererer og bruger godkendelse for lokale &X-Server;-forbindelser. For &XDMCP;-skærme bruges den godkendelse der forespørges af skærmen. Fremmede ikke-&XDMCP;-skærme understøtter slet ikke godkendelse.

  Standard er true.

`AuthNames`

  Hvis `Authorize` er sans, brug godkendelsesmekanismen på listen heri. MIT-MAGIC-COOKIE-1 godkendelse er altid tilgængelig. XDM-AUTHORIZATION-1, SUN-DES-1 og MIT-KERBEROS-5 er muligvis også tilgængelig. afhængig af byggekonfigurationen.

  Standard er DEF_AUTH_NAME.

`ResetForAuth`

  Nogle gamle &X-Server;e genlæste godkendelsesfilen på &X-Server;ens nulstillingstidspunkt, i stedet for når den oprindelige forbindelse tjekkes. Idet &kdm; genererer godkendelsesinformationen lige før skærmen forbindes, vil en gammel &X-Server; ikke få opdateret godkendelsesinformation. Dette tilvalg får &kdm; til at sende SIGHUP til &X-Server;en efter at have indstillet filen, hvilket vil få en yderligere &X-Server;-nulstilling til at ske, i hvilket tidsrum den nye godkendelsesinformation vil blive læst.

  Standard er false.

`AuthFile`

  Denne fil bruges til at kommunikere godkendelsesdata fra &kdm; til &X-Server;en, ved brug af `-auth` &X-Server; kommandolinjeflaget. Den skal opbevares i en mappe som ikke er alment skrivbar, da den ellers nemt kan fjernes, hvilket vil deaktivere godkendelsesmekanismen i &X-Server;en. Hvis den ikke er angivet vil et tilfældigt navn blive genereret ud fra `AuthDir` og skærmens navn.

  Tom som standard.

`Ressourcer`

  Dette angiver navnet på filen der skal indlæses af `xrdb` som ressource-databasen for rod-vinduet for skærm 0 for skærmen. KDE-programmer er i almindelighed ligeglade med X-ressourcer, så dette er kun nødvendigt hvis `Opsætnings`-programmet har brug for nogle X-ressourcer.

  Tom som standard.

`Xrdb`

  `xrdb`-programmet der bruges til at læse filen X-resources angivet i `Ressourcer`.

  Standard er ${`x_bindir`}/xrdb.

`Opsætning`

  Dette angiver et program som køres (som root) før der tilbydes et velkomst-vindue. Dette kan bruges til at ændre udseendet af skærmen omkring velkomstvinduet eller til at putte andre vinduer op (du vil for eksempel måske ønske at køre `xconsole` her). Det konventionelle navn for en fil der bruges her er `Xsetup`. Se .

  Tom som standard.

`Opstart`

  Dette angiver et program der køres (som root) efter godkendelsesprocessen af brugeren er lykkedes. Det konventionelle navn for en fil der bruges her er `Xstartup`. Se .

  Tom som standard.

`Nulstil`

  Dette angiver et program der køres (som root) efter sessionen afsluttes. Det konventionelle navn for en fil der bruges her er `Xreset`. Se .

  Tom som standard.

`Session`

  Dette angiver sessionsprogrammet der akl køres (som den bruger der ejer sessionen). Det konventionelle navn for en fil der bruges her er `Xsession`. Se .

  Standard er ${`x_bindir`}/xterm -ls -T.

`FailsafeClient`

  Hvis det mislykkes for `Session`-programmet at køre, vil &kdm; falde tilbage til dette program. Dette program køres uden argumenter, men med de samme miljøvariabler som sessionen ville have haft (se ).

  Standard er ${`x_bindir`}/xterm.

`UserPath`

  `PATH` miljøvariablen for ikke-root `Session`er.

  Standarden afhænger af det system &kdm; blev bygget på.

`SystemPath`

  `PATH` miljøvariablen for alle programmer men ikke-root `Session`er. Bemærk at det er en god praksis ikke at inkludere `.` (den nuværende mappe) i denne indgang.

  Standarden afhænger af det system &kdm; blev bygget på.

`SystemShell`

  `SHELL` miljøvariablen for alle andre programmer end `Session`.

  Standard er /bin/sh.

`UserAuthDir`

  Når &kdm; ikke kan skrive til den sædvanlige godkendelsesfil for brugeren ($`HOME`/.Xauthority), laver den et entydigt filnavn i denne mappe og peger miljøvariablen `XAUTHORITY` på den fil der er blevet lavet.

  Standard er /tmp.

`AutoReLogin`

  Hvis det er aktiveret vil &kdm; automatisk genstarte en session efter en &X-Server; bryder sammen (eller hvis den bliver dræbt af Alt-Ctrl-BackSpace). Bemærk at aktivering af denne funktion åbner et sikkerhedshule: en sikret skærmlås kan omgås (med mindre &kde;'s indbyggede skærmlås bruges).

  Standard er false.

`AllowRootLogin`

  Hvis det er deaktiveret så tillad ikke root (og enhver anden bruger med UID = 0) at logge direkte på.

  Standard er true.

`AllowNullPasswd`

  Hvis det er deaktiveret er det kun brugere der har tilknyttede kodeord, der kan logge på.

  Standard er true.

`AllowShutdown`

  Hvem har lov til at lukke systemet ned. Dette anvendes både på velkomstprogrammet og kommandoen FiFo.

  `Ingen`

    slet intet menupunkt Luk ned... vises

  `Root`

    root's kodeord skal indgives for at lukke ned

  `All`

    alle kan lukke maskinen ned

  Standard er Alle.

`AllowSdForceNow`

  Hvem har lov til at afbryde aktive sessioner når der lukkes ned.

  `Ingen`

    ingen tvungen nedlukning tilladt over hovedet

  `Root`

    root's kodeord skal indgives for at lukke ned med tvang

  `All`

    alle kan lukke maskinen ned med tvang

  Standard er Alle.

`DefaultSdMode`

  Standardvalget for nedlukningsbetingelser/timing.

  `Tidsplan`

    luk ned efter alle sessioner er afsluttede (muligvis samtidigt)

  `TryNow`

    luk ned hvis der ingen åbne sessioner er, gør ellers ingenting

  `ForceNow`

    luk ned ubetinget

  Standard er Schedule.

`InteractiveSd`

  Hvis det er deaktiveret, skal brugeren vælge nedlukningsbetingelser/timing allerede i nedlukningsdialogen. Ellers vil vedkommende ikke blive besværet med valg, men vil blive spurgt hvad der skal gøres hvis der rent faktisk er aktive sessioner.

  FEJL: denne interaktion er ikke implementeret for øjeblikket. Hvis dette er sat til true, vil en normal tvungen nedlukning ske, (uden at bekymre sig om `AllowSdForceNow`!), dvs. &kdm; vil opføre sig nøjagtigt ligesom før &kde; 3.0.

  Standard er true.

`NoPassEnable`

  Aktivér at logge på uden kodeord for denne skærm. Brug med ekstrem omhu!

  Standard er false.

`NoPassUsers`

  Brugere der ikke behøver at angive kodeord for at logge på. Punkter der starter med `@` repræsenterer alle brugere i brugergruppen navngivet med dette punkt. `*` betyder alle brugere undtagen root (og en vilkårlig anden bruger med UID = 0). Hav Aldrig root på listen.

  Tom som standard.

`AutoLoginEnable`

  Aktivér at logge på automatisk. Brug med ekstrem omhu!

  Standard er false.

`AutoLoginUser`

  Bruger der skal logges på automatisk. Angiv aldrig root!

  Tom som standard.

`AutoLoginPass`

  Kodeordet for brugeren der skal logges på automatisk. Dette er ikke krævet medmindre brugeren er logget på et NIS- eller Kerberos-domæne. Hvis du bruger dette, skal du `chmod `600` `kdmrc`` af oplagte grunde.

  Tom som standard.

`SessionsDirs`

  En liste af mapper der indeholder definitioner af sessionstyper.

  Standard er ${`kde_datadir`}/kdm/sessions.

`ClientLogFile`

  Filen (relativt til brugerens hjemmemappe) at omdirigere sessionens uddata til. En forekomst af `%s` i denne streng vil blive substituret med skærmens navn. Brug `%%` for at få et egentligt `%`.

  Standard er .xsession-errors.

### [X-*-Greeter]-afsnitklassen af &kdmrc;

Dette afsnit indeholder tilvalg angående indstillingen af &kdm;'s forende (velkomstskærmen).

`GUIStyle`

  Angiv kontrolstilen for velkomstskærmen. Tomt betyder at bruge den indbyggede standard som for øjeblikket er `Keramik`.

  Tom som standard.

`ColorScheme`

  Angiv kontrol-farvesammensætningen for velkomstskærmen. Tomt betyder at bruge den indbyggede standard som for øjeblikket er gulligt grå med nogle lyseblå og gule elementer.

  Tom som standard.

`LogoArea`

  Hvad skal vises i velkomstskærmens velkomstskærm til højre for inddatalinjerne (hvis `UserList` er deaktiveret) eller over dem (hvis `UserList` er aktiveret):

  `Ingen`

    intet

  `Logo`

    billedet angivet ved `LogoPixmap`

  `Klokken`

    et pænt analogt ur

  Standard er Ur.

`LogoPixmap`

  Billedet der skal vises i velkomstskærmen hvis `LogoArea` er `Logo`.

  Tom som standard.

`GreeterPos`

  De relative koordinater (i procent af skærmstørrelsen; X,Y) hvor centrum af velkomstskærmen puttes. &kdm; justerer velkomstskærmen ved kanterne af skærmen hvis den ellers ville krydse den.

  Standard er 50,50.

`GreeterScreen`

  Den skærm velkomst-programmet viser i opsætning af flere skærme og Xinerama-opsætning. Nummereringen starter med 0. For Xinerama svarer det til en listerækkefølge i det aktive ServerLayout-afsnit af XF86Config; -1 betyder at bruge skærmen for oven til venstre, -2 betyder skærmen for oven til højre.

`GreetString`

  Overskriften i velkomst-programmet. En tom hilsen betyder slet ingen ting.

  Følgende tegnpar bliver erstattet af deres værdi:

  `%d`

    navn på denne skærm

  `%h`

    lokalt værtsnavn, muligvis med domænenavn

  `%n`

    lokalt knudenavn, mest sandsynligt værtsnavnet uden domænenavnet

  `%s`

    operativsystem

  `%r`

    operativsystemets version

  `%m`

    maskintype

  `%%`

    et enkelt `%`

  Standard er Velkommen til %s på %n.

`GreetFont`

  Skrifttypen for velkomstskærmens overskrift.

  Standard er charter,24,bold.

`StdFont`

  Den normale skrifttype brugt i velkomstskærmen.

  Standard er helvetica,12.

`FailFont`

  Skrifttypen der bruges til beskeden Det mislykkedes at logge på.

  Standard er helvetica,12,bold.

`AntiAliasing`

  Om skrifttyperne der bruges i velkomst-programmet skal være antialias.

  Standard er false.

`NumLock`

  Hvad skal der gøres med NumLock-ændringer mens velkomst-programmet kører:

  `Off`

    slå fra

  `On`

    slå til

  `Behold`

    ændr ikke på tilstanden

  Standard er Behold.

`Sprog`

  Sprog og lokalitet der bruges i velkomst-programmet, indkodet som $`LC_LANG`.

  Standard er en_US.

`UserCompletion`

  Aktivér autokomplettering af brugernavnet ti redigeringsfeltet.

  Standard er false.

`UserList`

  Vis en brugerliste med unix-brugernavne, læs navne og billeder i velkomstprogrammet.

  Standard er true.

`ShowUsers`

  Dette kontrollerer hvilke brugere der bliver vist i listen over brugere (`UserList`) og/eller tilbydes for autokomplettering (`UserCompletion`). Hvis det er `markeret`, vil `SelectedUsers` indeholder den endelige liste af brugere. Hvis det er `ikke skjulte`, vil den initiale brugerliste være alle brugere fundet på systemet. Brugere indeholdt i `HiddenUsers` fjernes fra listen, ligesom alle brugere med et UID større end det angivet i `MaxShowUID` og brugere med et UID der ikke er nul, mindre end det angivet i `MinShowUID`. Punkter i `SelectedUsers` og `HiddenUsers` som starter med `@` repræsenterer alle brugere i brugergruppen der hedder det følgende. Endelig vil brugerlisten være sorteret alfabetisk, hvis `SortUsers` er aktiveret.

  Standard er NotHidden.

`SelectedUsers`

  Se `ShowUsers`.

  Tom som standard.

`HiddenUsers`

  Se `ShowUsers`.

  Tom som standard.

`MinShowUID`

  Se `ShowUsers`.

`MaxShowUID`

  Se `ShowUsers`.

  Standard er 65535.

`SortUsers`

  Se `ShowUsers`.

  Standard er true.

`FaceSource`

  Hvis `UserList` er aktiveret angiver dette hvor &kdm; få sine billeder fra:

  `AdminOnly`

    fra `<`FaceDir`>/$`USER`.face[.icon]`

  `PreferAdmin`

    foretræk <`FaceDir`>, fald tilbage til $`HOME`

  `PreferUser`

    ... eller modsat

  `UserOnly`

    fra brugerens `$`HOME`/.face[.icon]`

  Billederne kan være i et vilkårligt format som Qt genkender, men filnavnet skal matche &kdm;'s forventninger: `.face.icon` skal være en 48x48 ikon, mens `.face` skal være et 300x300 billede. For øjeblikket bruges det store billede kun som en nødløsning og formindskes, men i fremtiden vil det måske blive vist i fuld størrelse i logo-området eller som et værktøjsvink.

  Standard er AdminOnly.

`FaceDir`

  Se `FaceSource`.

  Standard er ${`kde_datadir`}/kdm/faces.

`PreselectUser`

  Angiv om/hvilke brugere der skal være forudvalgt til at blive logget på.

  `Ingen`

    forudvælg ikke nogen bruger.

  `Forrige`

    brugeren det sidst lykkedes at logge på.

  `Standard`

    brugeren angivet under tilvalget `DefaultUser`.

  Hvis `FocusPasswd` er aktiveret og en bruger blev forudvalgt, bliver markøren automatisk placeret i inddatafeltet for kodeord.

  Aktivering af forudvalgt bruger kan betragtes som et sikkerhedshul, da det præsenterer et kendt gyldigt brugernavn for en potentiel angriber, så vedkommende kun behøver at gætte kodeordet. På den anden side kunne man sætte `DefaultUser` til et falsk brugernavn for at snyde en angriber.

  Standard er None.

`DefaultUser`

  Se `PreselectUser`.

  Tom som standard.

`FocusPasswd`

  Se `PreselectUser`.

  Standard er false.

`EchoMode`

  Inddatafelterne for kodeord skjuler den skrevne tekst. Angiv hvordan dette skal gøres:

  `OneStar`

    `*` vises for hver skrevet bogstav

  `ThreeStars`

    `***` vises for hver skrevet bogstav

  `NoEcho`

    slet ingenting vises. Markøren flytter ikke

  Standard er OneStar.

`UseBackground`

  Hvis det er aktiveret vil &kdm; automatisk starte programmet `krootimage` til at sætte baggrunden op. Ellers er programmet `Setup` ansvarlig for baggrunden.

  Standard er true.

`BackgroundCfg`

  Indstillingsfilen der bruges af `krootimage`. Den indeholder et afsnit der hedder `[Desktop0]` ligesom `kdesktoprc` gør. Dens tilvalg bliver ikke beskrevet heri. Gæt deres betydninger eller brug kontrolcentret.

  Standard er ${`kde_confdir`}/kdm/backgroundrc.

`GrabServer`

  For at forbedre sikkerheden, griber velkomstprogrammet &X-Server;en og så tastaturet når det starter. Dette angiver om &X-Server;en fortsat skal være grebet hele varigheden af læsningen af navn/kodeord. Når det er deaktiveret, vil &X-Server; holde op med at være grebet efter det lykkes at gribe tastaturet, ellers vil &X-Server; være grebet indtil lige før sessionen begynder.

  Aktivering af dette deaktiverer `UseBackground` og `Setup`.

  Standard er false.

`GrabTimeout`

  Dette tilvalg angiver den maksimale tid &kdm; vil vente før grebet lykkes. Et greb kan mislykkes hvis en anden X-klient har &X-Server;en eller tastaturet er grebet, eller muligvis hvis netværkets belastning er meget høj. Du skal være forsigtig med at forøge dette tidsudløb, da en bruger kan blive snydt af et lignende vindue på skærmen. Hvis det mislykkes at gribe, dræber og genstarter &kdm; &X-Server;en (om muligt) og sessionen.

  Standard er 3.

`AuthComplain`

  Advar hvis en skærm ikke har nogen X-godkendelse. Dette vil være tilfældet hvis

  - godkendelsesfilen for en lokal &X-Server; ikke kan oprettes,

  - en ekstern skærm fra &XDMCP; ikke bad om nogen godkendelse eller

  - skærmen er en `fremmed` skærm fra `Xservers`-filen.

  Standard er true.

`LoginMode`

  Angiv om velkomstprogrammet på lokale skærme skal starte i værtsvælger (ekstern) eller log på-tilstand (lokal) og om det er tilladt at skifte til den anden tilstand.

  `LocalOnly`

    kun muligt at logge på lokalt

  `DefaultLocal`

    start op i lokal tilstand, men tillad skift til ekstern tilstand

  `DefaultRemote`

    ... eller modsat

  `RemoteOnly`

    eneste valgmulighed er at logge på en anden vært

  Standard er LocalOnly.

`ChooserHosts`

  En liste af værter der automatisk bliver tilføjet til menuen for at logge på eksternt. Det specielle navn `*` betyder broadcast. Har ingen virkning hvis `LoginMode` er `LocalOnly`.

  Standard er *.

`ForgingSeed`

  Brug dette tal som en tilfældig start når der snydes med gemte sessionstyper osv. for ukendte brugere. Dette bruges til at undgår at fortælle en angriber om eksisterende brugere ved et omvendt ræsonnement. Denne værdi skal være tilfældig men konstant henover indlogning-domænet.

`ShowLog`

  Aktivér &kdm;'s indbyggede `xconsole`. Bemærk at denne kan være aktiveret kun for en skærm af gangen. Dette tilvalg er kun tilgængeligt hvis &kdm; blev `configure`'ed med `--enable-kdm-xconsole`.

  Standard er false.

`LogSource`

  Datakilden for &kdm;'s indbyggede `xconsole`. Hvis den er tom bliver der bedt om en en konsol-log-omdirigering fra `/dev/console`. Har ingen virkning hvis `ShowLog` er deaktiveret.

  Tom som standard.

`PluginsLogin`

  Angiv konversation-plugin for indlogningsdialogen. Den første på listen er markeret i begyndelsen. Hvert plugin kan angives som et basisnavn (som udvides til `$`kde_modulesdir`/kgreet_base`) eller som et navn med fuld sti.

  Konversations-plugin er moduler for velkomstprogrammet som opnår godkendelsesdata fra brugeren. For øjeblikket er det kun `classic` plugin der leveres med &kde;. Den viser den velkendte brugernavn- og kodeords-formular.

  Standard er classic.

`PluginsShutdown`

  Samme som `PluginsLogin`, men for nedlukningsdialogen.

  Standard er classic.

`PluginOptions`

  En liste af tilvalg på formen Nøgle`=`Værdi. Konversations-plugin kan spørge til disse indstillinger. Det er så op til dem hvad de mulige nøgler er.

  Tom som standard.

`AllowConsole`

  Vis Konsol-indlogning i velkomstskærmen. For at dette skal virke skal en konsol være indstillet for denne bestemte skærm, se .

  Standard er true.

`AllowClose`

  Vis Genstart X-Server/Luk forbindelse i velkomstskærmen.

  Standard er true.

`Preloader`

  Et program der kører mens velkomstskærmen er synlig. Det er beregnet til at forudindlæse så meget som muligt af den session, der mest sandsynligt er ved at blive startet.

  Tom som standard.

## Angivelse af permanente &X-Server;e

Hver specifikation indikere en skærm der hele tiden skal håndteres og som ikke bruger &XDMCP;. denne metode bliver typisk brugt til lokale &X-Server;e der bliver startet af &kdm;, men &kdm; kan også håndtere eksternt startede (fremmede) &X-Server;e, hvad eneten de kører på en lokal maskine eller snarere eksternt.

Den formelle syntaks for en specifikation er

    skærmnavn [skærmklasse] local[@tty] [reserve] serverkommando

for egne &X-Server;e og

    skærmnavn [skærmklasse] foreign

for fremmede &X-Server;e.

Skærmnavn skal være noget der kan videregives i flaget `-display` til et X-program. Denne streng bruges til at genererer de skærm-specifikke afsnitnavne, så vær forsigtig med at navnene passer. Skærmnavnet for &XDMCP;-skærmen afledes ud fra skærmens adresse ved omvendt værtsnavneresolution. Til indstillingsformål bliver `localhost` præfiks for lokalt kørende &XDMCP;-skærmen ikke strippet for derved at kunne skelne dem fra lokale &X-Server;e startet af &kdm;.

Afdelingen skærmklasse bruges også i de skærm-specifikke afsnit. Dette er nyttgit hvis du har en stor samling skærme der ligner hinanden (såsom et rum med X-terminaler) og gerne vil sætte tilvalg for dem i grupper. Når du bruger &XDMCP;, kræves det at skærmen angiver skærmklassen, så manualen for din bestemte X-terminal burde dokumentere skærmklasse-strengen for din enhed. Hvis den ikke gør det, kan du køre &kdm; i fejlretningstilstand og bruge `grep` på loggen for class.

tty angiver hvilken tekstkonsol en &X-Server; dækker, så &kdm; ved hvilken konsol den skal overvåge for aktivitet efter at være skiftet til Konsol-indlogning for at finde ud af hvornår konsol-sessionen ender. Bemærk at dette begreb (der kommer fra Solaris) ikke passer perfekt til Linux, idet &X-Server;e der kører på separate virtuelle terminaler og derfor ikke egentligt dækker konsollernes (`getty`'er).

Nøgleordet `reserve` instruerer &kdm; om ikke at starte skærmen når &kdm; starter, men kun når der eksplicit bliver bedt om det via kommandoen FiFo. Hvis reserve-skærme er angivet, vil &kde;-menuen have et punkt Start ny session nær bunden. Brug dette til at aktivere et reserve-skærmbillede med en ny indlogningsession. Den fysiske skærm vil ski8fte til det nye skærmbillede, og du vil få et minut til at logge på. Hvis der ikke er flere tilgængelig reserve-skærme, så vil valg af dette menupunkt ikke have nogen virkning.

Serverkommandoen angiver den fuldstændige &X-Server; kommandolinje, inklusive et skærmnummer for ekstra skærme. Når &kdm; starter en session, sætter den godkendelsesdata op for &X-Server;en. For lokale servere, videregiver &kdm; ``-auth` `filnavn`` på &X-Server;ens kommandolinje så den peger på dens godkendelsesdata. For &XDMCP;-skærme, videregiver &kdm; godkendelsesdata til &X-Server;en via Accept &XDMCP;-beskeden.

## &XDMCP; adgangskontrol

Filen angivet ved tilvalget `AccessFile` sørger for information som &kdm; bruger til at kontrollere adgang fra skærme der beder om betjening via &XDMCP;. Filen indeholder fire slags indgange: indgange som kontrollerer svaret på Direct- og Broadcast-forespørgsler, indgange som kontrollerer svaret på Indirect-forspørgsler, makro-definitioner for Indirect-indgange, og indgange som kontrollerer på hvilken netværksgrænseflade &kdm; lytter efter &XDMCP;-forespørgsler. Blanke linjer ignoreres, `#` behandles som en kommentarafgrænsning der får resten af denne linje til at blive ignoreret, og `\` forårsager at en umiddelbart efterfølgende nylinje bliver ignorere, og derved tillader værtsliste og gå over flere linjer.

Formater for indgangene Direct er simpelt, enten et værtsnavn eller et mønster, som bliver sammenlignet med værtsnavnet for skærmenheden. Mønstre skelnes fra værtsnavne ved inklusion af et eller flere meta-tegn; `*` matcher enhver sekvens af 0 eller flere tegn, og `?` matcher wthvert enkelt tegn. Hvis indgangen er et værtsnavn, udføres alle sammenligninger ved brug af netværksadresser, så ethvert navn som konverteres il den rigtige netværksadresse kan bruges. Bemærk at kun den første netværksadresse returneret for et værtsnavn bruges. For mønstre bruges kun kanoniske værtsnavne i sammenligningen, så sørg for at du ikke forsøger på at matche aliasser. Et `!` forud for indgangen får værter som matcher den indgang til at blive ekskluderet. For kun at svare på Direct-forespørgsler for en vært eller et mønster, kan det følges af nøgleordet `NOBROADCAST`. Dette kan bruges til at forhindre en &kdm;-server fra at blive vist på menuer baseret på Broadcast-forespørgsler.

En Indirect indgang indeholder også et værtsnavn eller mønster, men efterfølger det med en liste af værtsnavne eller makroer som forespørgslerne skal videresendes til. Indirect indgange skal også ekskluderes, i hvilket tilfælde et (gyldigt) dum-værtsnavn skal angives for at kunne skelne den fra en Direct indgang. Hvis der er kompileret med støtte for IPv6, kan multicast-adressegrupper også blive inkluderet på listen af adresser som forespørgslerne videresendes til. Hvis den indirekte værtsliste indeholder nøgleordet `CHOOSER`, bliver Indirect forespørgsler ikke videresendt, men i stedet bliver en værtsvælger-dialog vist af &kdm;. Vælgeren vil så sende en Direct forespørgsel til hver af de tilbageværende værtsnavne på listen og tilbyde en menu med alle de værter der svarer. Værtslisten kan enten indeholde nøgleordet `BROADCAST`, for at få vælgeren til også at sende en Broadcast forespørgsel. Bemærk at på visse operativsystemer, kan UDP-pakker ikke blive sendt rundt, og så vil denne funktion ikke virke.

Når der tjekkes for adgang til en bestemt vært, skannes hver indgang i rækkefølge og den første matchende indgang afgør svaret. Direct og Broadcast indgange bliver ignoreret når der skannes for en Indirect indgang og omvendt.

En makrodefinition indeholder et makronavn og en liste af værtsnavne og andre makroer som makroen udvides til. For at skelne makroer fra værtsnavne, starter makronavne med et `%`-tegn.

Den sidste indgangstype er `LISTEN`-direktivet. Den formelle syntaks er

     LISTEN [interface [multicast list]]

Hvis ef eller flere `LISTEN`-linjer bliver angivet, lytter &kdm; kun efter &XDMCP;-forespørgsler på de angivne grænseflader. interface kan være et værtsnavn eller IP-adresse der repræsentere et netværks granseflade på denne maskine, eller jokertegnet `*` for at repræsentere alle tilgængelige netværksgrænseflader. Hvis multicast-gruppeadresser er på listen på en `LISTEN`-linje, deltager &kdm; i multicast-grupperne på den givne grænseflade. For IPv6 multicast, har IANA tilknyttet ff0X:0:0:0:0:0:0:12b som det permanent tilknyttede område af multicast-adresser for &XDMCP;. X'et i starten kan erstattes af en vilkårlig omfangsidentifikator, såsom 1 for Node-Local, 2 for Link-Local, 5 for Site-Local, og så videre (se IETF RFC 2373 eller dets erstatning for yderligere detaljer og omfangsdefinitioner). &kdm; lytter som standard efter Link-Lokal omfangsadressen ff02:0:0:0:0:0:0:12b der nærmest matcher IPv4 undernettets broadcast-opførsel. Hvis ingen `LISTEN`-linjer bliver givet, lytter &kdm; på alle grænseflader og går med i standardgrupperne for &XDMCP; IPv6 multicast (når der kompileres med IPv6-støtte). For at deaktivere at lytte efter &XDMCP;-forespørgsler i det hele taget, kan en `LISTEN`-linje uden adresser angives men brug af tilvalget `[Xdmcp]` `Enable` foretrækkes.

## Supplementerende programmer

Følgende programmer køres af &kdm; på forskellige trin af en session. De er typisk skal-scripter.

Opsætnings-, opstarts- og nulstillingsprogrammerne køres som root, s de skal være forsigtige med sikkerhed. Deres første argument er `auto` hvis sessionen er resultatet af at logge på automatisk, ellers videregives ingen argumenter til dem.

### Opsætningsprogram

`Xsetup`-programmet køres efter &X-Server;en er startet eller nulstillet, men før velkomstprogrammet tilbydes. Dette er stedet at ændre rodbaggrunden (hvis `UseBackground` er deaktiveret) eller få andre vinduer frem der skal vise sig på skærmen sammenmed velkomstprogrammet.

Udover det der angives i `ExportList`, videregives følgende miljøvariabler:

DISPLAY

  det tilknyttede skærmnavn

PATH

  værdien af `SystemPath`

SHELL

  værdien af `SystemShell`

XAUTHORITY

  kan sættes til godkendelsesfilen

DM_CONTROL

  værdien af `FifoDir`

Bemærk at eftersom &kdm; griber tastaturet, vil ingen andre vinduer kunne modtage inddata fra tastaturet. De vil imidlertid kunne interagere med musen. Vær klar over de potentielle sikkerhedshuller her. Hvis `GrabServer` er sat, vil `Xsetup` ikke kunne forbinde til skærmen i det hele taget. Ressourcer for dette program kan puttes ind i filen der hedder `Resources`.

### Opstartsprogram

`Xstartup`-programmet køres som root når brugeren logger på. Dette er stedet hvor kommandoer som tilføjer indgange til `utmp` (programmet `sessreg` kan være nyttigt her), montere brugernes hjemmemapper fra filservere, eller afbryder sessionen hvisnogle krav ikke bliver mødt (bemærk dog at på moderne systemer, bliver disse opgaver allerede varetaget af PAM-moduler).

Udover det der angives i `ExportList`, videregives følgende miljøvariabler:

DISPLAY

  det tilknyttede skærmnavn

HOME

  brugerens arbejdsmappe i begyndelsen

LOGNAME

  brugernavnet

USER

  brugernavnet

PATH

  værdien af `SystemPath`

SHELL

  værdien af `SystemShell`

XAUTHORITY

  kan sættes til godkendelsesfilen

DM_CONTROL

  værdien af `FifoDir`

&kdm; venter indtil dette program afslutter før det starter brugerens session. Hvis afslutningsværdien for dette program ikke er nul, afslutter &kdm; sessionen og starter en anden omgang godkendelse.

### Sessionsprogram

`Xsession`-programmet er den kommando som køres som brugerens session. Det køres med den godkendte brugers tilladelser. Et af nøgleordene `failsafe`, `default` or `custom`, eller en streng til `eval` af en bourne-kompatibel skal videregives som første argument.

Udover det der angives i `ExportList`, videregives følgende miljøvariabler:

DISPLAY

  det tilknyttede skærmnavn

HOME

  brugerens arbejdsmappe i begyndelsen

LOGNAME

  brugernavnet

USER

  brugernavnet

PATH

  værdien af `UserPath` (eller `SystemPath` for root's brugersessioner)

SHELL

  brugerens standardskal

XAUTHORITY

  kan sættes til en ikke-standard godkendelsesfil

KRBTKFILE

  kan sættes til et Kerberos4 credentials cache-navn

KRB5CCNAME

  kan sættes til et Kerberos5 credentials cache-navn

DM_CONTROL

  værdien af `FifoDir`

XDM_MANAGED

  vil indeholde en komma-adskilt liste af parametre som sessionen måske vil finde interessant, såsom stedet hvor kommandoen FiFo er og dens muligheder, og hvilket konversation-plugin der blev brugt til at logge pån

DESKTOP_SESSION

  navnet på den session brugeren har valgt at køre

### Nulstillingsprogram

Symmetrisk med `Xstartup`, køres `Xreset`-programmet efter brugersessionen er afsluttet. Kørt som root bør det indeholde kommandoer der fjerner virkningen af kommandoer i `Xstartup`, fjerner indgange fra `utmp` eller afmonterer mapper fra filservere.

De miljøvariabler der blev videregivet til `Xstartup` bliver også videregivet til `Xreset`.