Daniel
Naber

     daniel.naber@t-online.de

David
Rugge

     davidrugge@mediaone.net

Erik Kjær
Pedersen

    erik@binghamton.edu

Oversætter
2002-10-03
1.5

# Brug af &kmail;

## Hovedvinduet

Hovedvinduet er det vindue der viser sig når &kmail; bliver startet. Det er opdelt i tre dele:

Mappepanelet (venstre del)

  Denne rude indeholder en liste af dine brevmapper (andre e-mailprogrammer kalder dem muligvis postbokse). For at vælge en mappe klikkes simpelthen på den. Brevene indeholdt i mappen vil nu vise sig i overskriftsruden. Mapperne kan vises i en kort visning, som kun optager en lille del af venstre side af skærmen, og i en lang visning, som optager hele venstre side af skærmen, men som kan vise flere mapper. Du kan skifte mellem de to visninger under Udseende/Udlægning i Opsætning Indstil &kmail;...-dialogen. Se også Mapper afsnittet hvis du vil vide mere om at bruge mapper.

Hovedpanelet (øverste højre del)

  Denne rude giver overskriftsinformation (beskedstatus markeringer, afsender, emne, dato, og hvis man vil størrelse) for breve i den aktuelt valgte mappe. Klik på overskriften vil vælge dette brev og vise det nedenunder. Du kan også vælge en serie af breve, ved at holde &Ctrl;-tasten nede, og klikke på et brevene. Du kan sortere brevene ved at klikke på den søjle du ønsker at sortere Hvis du klikker mere end en gang, sorteringsrækkefølgen vil skifte imellem stigende og aftagende.

Brevpanelet (nederste højre del)

  Denne rude viser det brev der netop er valgt. Bilag ses i den nederste del af brevet. enten som ikoner eller indlejret i brevet, afhængig af Vis Bilag. Du kan rulle gennem brevsiden side efter side ved at bruge Side op og Side ned tasterne, eller linje efter linje ved at bruge Pil op og Pil ned-tasterne. Du kan også bruge tastegenveje til at gå gennem dine breve uden at skulle bruge musen.

## Tastaturgenveje

Følgende tastaturgenveje er understøttede i hovedvinduet:

Tastaturgenvej | Handling
--- | ---
Mellemrum | Rul ned gennem det aktuelle brev, eller gå til næste ulæste brev, hvis du allerede er helt nede.
Høje pil eller N | Gå til næste brev i aktuelle mappe.
Venstre pil taste eller P | Gå til forrige brev i nuværende mappe.
+ | Gå til næste ulæste brev i nuværende mappe.
- | Gå til forrige ulæste brev i nuværende mappe.
&Ctrl;+ | Gå til den næste mappe med ulæste breve.
&Ctrl;- | Gå til forrige mappe med ulæste breve.
&Ctrl;Venstre pil | Gå opad i listen af mapper. Brug &Ctrl;Mellemrum til rent faktisk at gå ind i mappen.
&Ctrl;Højre pil | Gå nedad i listen af mapper. Brug &Ctrl;Mellemrum til rent faktisk at gå ind i mappen.
&Ctrl;Mellemrum | Gå ind i den mappe der har fokus, &ie; den mappe du navigerede dig hen til ved brug af &Ctrl;Venstre pil eller &Ctrl;Højre pil.
&Shift;Venstre pil og &Shift;Højre pil | Vælg breve i hovedruden startende med det aktuelle brev.

## Brevskriver vindue

Brevskriver-vinduet bruges til at skrive nye breve. Det kan startes via Brev Nyt brev...-menuen eller fra Nyt brev-ikonen i hovedvinduet.

### Skrive et brev

For at skrive dit brev, skal du udfylde de forskellige felter i brevskriver-vinduet. Brug Visning-menuen til at vælge hvilke overskriftsfelter der vises. Identitet-feltet tilbyder et Klæbrigt valg. Hvis dette er afkrydset, vil den aktuelle identitet blive standardidentiteten når du åbner en ny brevskriver næste gang.

Der er forskellige genveje til at hjælpe dig med at skrive dine breve. ....knapperne ved siden af Til:, CC:, og BCC:-felterne vil få adressebogen frem så du kan vælge adresser derfra.

Når du begynder at skrive en adresse i Til:/CC:/BCC: felterne, kommer en pop-op frem der tilbyder passende adresser der er blevet brugt for nylig, og passende adresser fra din adressebog. Hvis du ikke kan lide den automatiske poppen op kan du deaktivere den ved at klikke med den &RMB; på feltet og vælge en anden kompletteringstilstand.

Når du ønsker at have mere end en modtager i et af felterne skal du bruge et komma til at adskille adresserne fra hinanden. Du bliver måske nød til at angive fuldt kvalificeret adresse (&ie; `bruger@domaene.dk`) selv for lokale brugere, afhængig af dine systemindstillinger.

Når du er færdig med dit brev, klikker du på Send ikonen (konvolutten) for at sende brevet nu, eller på Kø-ikonen for at lægge brevet i udbakken. Hvis dit brev ikke er færdigt endnu, vælg Brev Gem i kladdemappe. Hvis du ønsker at sende et krypteret eller digitalt underskrevet brev, så vælg Underskriv brev henh. Kryptér brev ikonerne i værktøjslinjen.

Hvis du har installeret og aktiveret mindst en af krypterings-plugin så kan du vælge om du ønsker at bruge den indbyggede OpenPGP-støtte eller et plugin for kryptering og/eller underskrift. Brug den indbyggede OpenPGP-støtte hvis du ønsker at sende klart-underskrevne breve eller inline krypterede breve. Hvis du ønsker at sende underskrevne eller krypterede breve med bilag skal du bruge et krypto-plugin. Bemærk venligst at den indbyggede OpenPGP vil ikke underskrive eller kryptere bilag.

### Tilføjer bilag

Du kan vedlægge bilag til dit brev ved brug af en af metoderne nedenfor:

- Klik på Vedlæg fil (papirklip)-ikonen og vælg filen du ønsker at vedlægge.

- Træk en fil fra skrivebordet eller en anden mappe til brevskriver-vinduet.

- Vælg en af mulighederne i Vedlæg menuen.

Når en fil er vedlagt dit brev, viser den sig i bilag-ruden for neden i brevskriver-vinduet. Du kan bruge &RMB; på hvert bilag til at Vise, Gemme eller Fjerne bilaget.

Brug Egenskaber...-punktet til at åbne Brevdel egenskaber-dialogen. Det første felt indeholder bilagets &MIME;-type. Ligesom Navne-feltet vil det automatisk blive udfyldt med passende værdier. Sommetider er &MIME;-type værdien måske forkert. Du kan så skrive en vilkårlig &MIME;-type eller vælge fra listen af almindelige &MIME;-typer. Du kan også vælge en indkodningsmetode for din fil fra listen af indkodningsvalg (sædvanligvis virker standard værdien fint). Afkryds Foreslå automatisk visning-muligheden hvis du ønsker at foreslå fro modtageren at den automatiske (i linjen) visning af denne dl vises i forhåndsvisningen, i stedet for i den gængse ikonvisning.

PGP/GnuPG nøgler kan også vedlægges dit brev ved at bruge passende tilvalg i Vedlæg menuen. PGP nøgle-bilag behandles ligesom fil-bilag.

Bilag vil ikke blive krypterede hvis du bruger den indbyggede OpenPGP-støtte. For at kryptere bilag, skal du installere og indstille krypterings-plugin.

### Stavekontrol for dit brev.

For at kontrollere stavningen i dit brev skal du vælge Værktøjer Stavning.... &kmail; bruger &kspell; til stavekontrol, som er &kde;'s forende til ispell eller aspell stavekontrollen. Bemærk at du måske først bliver nødt til at indstille stavekontrollen ved brug af Opsætning Stavekontrol....

## Brevmapper

Brevmapper bruges til at organisere brevene. Som standard bliver alle mapperne opbevaret i mappen `Mail`, som oprettes i din hjemmemappe. Når du starter &kmail; bliver indbakke, udbakke, sendt-post, affald og kladder mapperne oprettet. Disse mapper har hver for sig særlige funktioner:

indbakke:

  Hvor &kmail; som standard putter nye breve når du beder den om at tjekke din post.

udbakke:

  Hvor breve puttes mens de venter på at blive leveret. Bemærk at du ikke bør trække og slippe breve herhen for at sende dem, brug i stedet Send-ikonen i brevskriver-vinduet.

sendt-post:

  Indeholder kopier af alle breve, som du har sendt.

affald:

  Indeholder alle breve, som du har flyttet til papirkurven.

kladder:

  Indeholder breve som du er begyndt på at redigere, men så gemte til denne mappe i stedet for at sende dem.

Du vil måske finde at standardmapperne dækker dine behov. Før eller siden vil du dog sikkert få brug for flere mapper til at hjælpe dig med at organisere dine breve. For at oprette en ny mappe skal du vælge Mappe Ny mappe... Mappeegenskaber-dialogen vil så spørge dig om de nødvendige oplysninger. Hvis du nogensinde har brug for at ændre indstillingerne for en mappe, vælges mappen du ønsker at ændre i mapperuden hvorpå Mappe Egenskaber... vælges.

For at flytte breve fra en mappe til an anden, skal man vælge de breve man vil flytte og trykke på M tasten eller vælge Brev Flyt til. En liste af mapper vil så komme frem. Vælg den mappe fra listen som du ønsker at flytte brevene til. Breve kan også flyttes ved at trække dem fra overskriftsvinduet til mappevinduet.

Hvis du ønsker at rydde alle brevene i en mappe, skal du vælge Mappe Fly alle breve til affald. Du kan bruge Mappe Slet mappe til at fjerne en mappe og alle dens breve og undermapper.

### Mappeegenskaber

Mappen Egenskaber-dialog lader dig omdøbe og flytte en mappe og angive alle dens egenskaber. Bemærk at de fleste egenskaber kun er tilgængelige for dine egne mapper og ikke for standardmapperne såsom indbakke &etc;. Standardmapperne kan heller ikke omdøbes eller flyttes.

Du kan gøre en mappe til en undermappe hvis du vælger en overmappe ved brug af Tilhører valget.

Mappeikoner-afsnittet lader dig vælge ikoner der er anderledes end standardikonerne i mappelisten.

Se Mappeformat-afsnittet for information om Mailbox-format.

Hvis du vil bruge mappen til en postliste, vil du måske ønske at tilføje postlistens adresse i Associeret postliste-afsnittet. Du vil så kunne bruge Brev Svar mailingliste... menupunktet. Dette vil åbne et svar med postlisteadressen i Til:-feltet (&ie; det vil ignorere Svaradressen i brevet). Du kan også klikke med den midterste museknap i Mapperuden for at sende til en postliste der er associeret med denne mappe.

Gamle breve udløb-afsnittet lader dig slette gamle breve automatisk når du afslutter &kmail; (afhængig af dine indstillinger i &kmail;'s Mapper-indstillingsside) eller via Fil Lad alle mapper udløbe.

Breve der er udløbet slettes. De bliver ikke flyttet til affald, så pas på med denne indstilling.

Med Identitet-afsnittet kan du sætte din standard-identitet for nye breve. Svar på breve der blev sendt direkte til dig vil stadig som standard bruge brevets Til adresse hvis en tilsvarende identitet bliver fundet.

Med Vis afsender/modtager kan du sætte de synlige søjler i overskriftsruden. Dette er nyttigt hvis du bruger en mappe til at gemme de breve du selv har sendt.

### Mappeformat

En brevmappe kan enten være i mbox- eller i maildir-format. mbox gemmer alle breve i én mappe til en fil, hvorimod maildir gemmer hvert brev i sin egen fil. maildir kan betragtes som værende mere robust, men det kan være langsommere på nogle filsystemer. Hvis du er usikker bør du bruge maildir.

Bemærk at der for øjeblikket ikke er nogen egenskab i &kmail; der tillader dig at konvertere mellem de to formater automatisk - men du kan blot flytte alle breve fra en gammel mbox-mappe til en ny maildir-mappe eller omvendt.

## Brevfiltre

Efter at have brugt &kmail; et stykke tid, vil du måske finde at du har besvær med at sortere de nye breve i din indbakke når de ankommer. Filtre tillader dig at udføre visse handlinger automatisk på indkommende breve, og at udføre visse handlinger manuelt på valgte breve i en mappe.

Bemærk venligst at de filtre der er beskrevet i dette afsnit anvendes efter brevene er taget ned fra din konto. Hvis du ønsker at filtrere breve på serveren, se Nedtagningsfiltre.

Filtre består af et søgemønster, hvis regler bruges som kriterium til at afgøre om dette filter skal anvendes på et givet brev, og en liste af handlinger, som beskriver hvad der skal gøres med eller ved brevet, hvis søgemønstret passer. Læs mere om søgemønstre og filterhandlinger i de følgende underafsnit.

Filtre betragtes en af gangen, begyndende med det første filter i listen. Det første hvis mønster passer med et givet brev udføres. Du kan bede om også at få anvendt de øvrige filtre, men standard er at standse behandlingen ved det første passende filter.

Sædvanligvis anvendes filtre på indkommende breve, men de kan også anvendes på sendte breve eller på et vilkårligt brev eller grupper af breve. For selektivt at filtrere breve, skal man vælge brevene man ønsker at filtrere i brevlisten og skrive &Ctrl;J eller vælge Brev Anvend filtre. Dette vil anvende alle filtre der er blevet markeret til manuel filtrering i filterdialogen på disse breve.

### Hurtig filteroprettelse

Der findes to metoder til at oprette et filter: Den hurtige metode er at bruge Værktøjer Opret filter.... Dette vil kalde filterdialogen frem og præsentere dig for et nyt filter, som allerede har den første regel for søgemønster og den første handling (som flyt til mappe) sat. I de fleste tilfælde skal du ikke gøre andet end at vælge mappen som brevet skal flyttes til. Men du kan selvfølgelig redigere filteret som du har lyst.

Det interessante ved denne metode er, at oprettelse af et filter på postlister vil prøve virkelig hårdt på at finde et kriterium, der entydigt identificere breve fra denne liste. Hvis du lykkes, vil det gættede navn på listen blive vist i Værktøjer Opret filter Filtrér på postliste... menuindgangen.

Den anden metode er at konstruere et filter manuelt fra begyndelsen ved at kalde filterdialogen frem gennem Opsætning Indstil filtre.... Filterdialogen bliver beskrevet i detaljer i det følgende underafsnit.

### Filterdialogen

Denne dialog lader dig håndtere og redigere din liste af filtre.

Du kommer til den enten via Værktøjer Opret filter... eller Opsætning Indstil filter....

Dialogen er opdelt i fire hovedafdelinger:

Tilgængelige filtre

  Denne gruppe indeholder listen af filtre og nogle handlingsknapper til at ændre filtrene, nemlig at oprette nye filtre, at flytte dem op eller ned på listen eller at slette eller omdøbe dem. Hvis du vælger et filter fra listen, vises dets egenskaber i højre side af dialogen.

Filterkriterier

  I denne gruppe kan du redigere mønstret som breve skal passe med for at filtret anvendes på dem. Her kan du vælge om alle definerede regler skal passe eller om det er nok at en af reglerne passer. Se Søgemønstre nedenfor for en detaljeret beskrivelse af hver søgeregeltype.

  Du kan klikke på Mere for få flere (oprindeligt tomme) regler, hvis du ønsker at definere mere komplekse mønstre og på Færre for at fjerne den sidste regel. Ryd rydder mønstret, &ie; det fjerner alle undtagen to regler fra skærmen, og det nulstiller disse to.

  Ugyldige eller tomme regler evalueres ikke.

Filterhandlinger

  I denne gruppe kan du redigere listen af handlinger som de anvendes på alle breve der passer med det definerede søgemønster. Se Filterhandlinger nedenfor for en detaljeret beskrivelse af hver type.

  Du kan klikke på Mere for at få en ny tom handling hvis du ønsker at definere mere end en handling og på Færre for at fjerne den sidste handling. Ryd rydder listen, &ie; den fjerner alle undtagen en handling og nulstiller denne.

  Ugyldige eller tomme handlinger udføres ikke.

Avancerede indstillinger

  I denne gruppe kan du definere nogle få avancerede indstillinger for filtre, som tillader dig at forfine din filtrering.

  Ved brug af den første række af afkrydsningsbokse, kan du slå anvendelse af det tilsvarende filter til og fra: indkommende breve afkrydsningen viser om det skal betragtes for indkommende breve (&ie; ved Tjek for post). sendte breve afkrydsningen viser det samme for sendte breve (&ie; efter Send) og manuel filtrering afkrydsningen kontrollerer om dette filter skal anvendes når der filtreres manuelt (&ie; via Brev Anvend filtre).

Filtre får automatisk navn, med mindre du eksplicit omdøber dem ved brug af Omdøb... knappen. Dialogen antager at den skal fortsætte med automatisk navngivning af filtret så længe filternavnet begynder med <.

Hvis du anvender filterændringer, via O.k. eller Anvend, er det kun gyldige filtre der rent faktisk kopieres til den indre filterhåndtering.

Et filter betragtes som ugyldigt hvis

1. søgemønstret kun indeholder tomme regler eller

2. handlingslisten er tom.

Tilsvarende bliver tomme regler og handlinger fjernet fra henholdsvis mønster- og handlingslisten, før filtret gemmes.

### Søgemønstre

Den mest almindelige brug af filtre er at filtrere på senderen af brevene. Dette kan gøres ved at vælge Fra. Et godt gæt på en postliste ville være <modtagere>. Men der er andre kriterier et filter kan søge på. Bemærk at fortolkning af alle mønstre ikke er versalfølsomme

<brev>

  Gennemsøger hele brevet (&ie; hoveddele, brevkrop og bilag hvis der er nogle).

<brevkrop>

  Søger brevkroppen i brevet.

<vilkårlig hoveddel>

  Søger hoveddelen af brevet.

<modtager>

  Søger i Til og CC hovedfelterne af brevet.

<størrelse>

  Sætter øvre og nedre grænser for brevets størrelse.

<alder i dage>

  Sætter øvre og nedre grænser for brevets alder.

Et vilkårlig andet navn

  Søger hoveddelen der er givet ved dette navn.

### Filterhandling

Den mest almindelige brug af filtre er at sortere indkommende breve til visse mapper. Dette kan gøres ved at vælge flyt til mappe. Her er en liste af alle mulige handlinger:

flyt til mappe

  Dette vil flytte brevet til en anden mappe. Du kan for øjeblikket ikke bruge IMAP mapper som mål.

sæt identitet til

  Dette vil sætte din identitet hvis du svarer på dette brev.

markér som

  Dette tillader dig at markere brevet som læst eller vigtigt (med flag), men også som videresendt, svaret på &etc;

sæt overførselsmetode til

  Dette vil sætte overførselsmetoden (&eg; SMTP) hvis du svarer på brevet.

sæt Reply-To til

  Vil ændre Reply-To feltet i dette brev. Dette kan være nyttigt for postlister som automatisk sætter et Reply-To som du ikke kan lide.

send videre til

  Vil sende brevet videre til en anden e-mailadresse.

omdirigér til

  Vil omdirigere brevet til en anden e-mailadresse.

afvis

  Vil forsøge at sende brevet tilbage til afsenderen som ikke leverbart.

  Dette virker kun hvis senderens e-mailadresse er gyldig. Dette er ikke tilfældet for det meste skidtpost.

Bekræft modtagelse

  Vil forsøge at sende et brev til afsenderen der indikerer at at det lykkedes at levere brevet, hvis der bedes om det.

  Dette tillader dig at vælge hvem der får modtagelseskvitteringer fra dig. Selvom du globalt kan aktivere afsending af modtagelseskvitteringer i Indstil &kmail;...-dialogen (Sikkerhed page) anbefaler vi ikke at sende dem til alle, da det gør sporing af sådanne ting som skidtpost meget nemt for afsenderen.

udfør kommando

  Dette virker for øjeblikket kun hvis brevet har mindst et bilag. Intet, selv ikke &percnt;0 vil virke i det generelle tilfælde!

  Du kan indgive vilkårligt komplekse skalkommandoer her, da &kmail; bruger en underskal til at køre kommandolinjen. Derfor vil selv denne kommando virke (indenfor sine begrænsninger): ``uudecode` `-o` `$(mktemp kmail-uudecoded.XXXXXX)` && `echo` `$'\a'``

send videre gennem

  Pas på med dette, da det nemt kan give rod i dine breve hvis filterprogrammet blot returnerer sludder eller ekstra linjer.

fjern hoved

  Vil fjerne alle hovedfelter med det givne navn fra brevet. Dette er hovedsageligt nyttigt til at fjerne falske Reply-To: hoveddele.

tilføj hoved

  Hvis der ikke allerede er et sådant felt til stede, vil det tilføje et nyt felt i hovedet med det givne navn og den givne værdi til brevet. Hvis der allerede er et felt med dette navn, vil det blive overskrevet med den nye (den givne) værdi. Hvis der allerede er flere felter med det givne navn (&eg; Modtaget:), vil en vilkårlig af den blive overskrevet og de andre forblive uændrede. Dette er en kendt begrænsning. Du vil måske ønske at kombinere dette filter med fjern hoved filteret ovenfor for at være sikker på at ingen andre hoveddele med dette navn er i brevet.

genskriv hoved

  Vil skanne det givne hovedfelt, ændre dets indhold og skrive det tilbage. Søgestrengen bliver altid fortolket som et versalfølsomt regulært udtryk. Erstatningsstrengen bliver indsat som den er undtagen forekomster af `\n`, `$n` og `${nn}`, hvor `n` er et positivt (et-ciffer, undtagen i tredje form) tal eller `0`. Disse konstruktioner bliver fortolkede som referencer tilbage til delstrenge indfanget i parenteser i søgestrengen.

  Analoge begrænsninger som i tilføj hoveddel handlingen gælder også her.

### Filtereksempler

Hvis jeg abonnerer på den (generelle) &kde; liste, kan jeg oprette en mappe for listen (Jeg vil kalde den KDE-Generel) og bruge et filter til automatisk overførsel af nye breve fra min indbakke til min KDE-Generel mappe, hvis de kommer fra &kde; listen. Dette viser hvordan jeg opretter et sådant filter:

#### Filtrering af postliste

1. Prøv om Værktøjer Opret filter Filtrér på postliste... kan identificere postlisten (så skulle navnet på listen vise sig i menupunktet). I dette tilfælde virker dette, og jeg bliver præsenteret for et filter der har X-Mailing-List lig med <kde@lists.netcentral.net> sat. Du vælger nu den ønskede målmappe fra mappe træk-ned menuen i Filter handling gruppen, og det er det hele.

   Hvis dette ikke virker, så prøv at tænke på en entydig måde at identificere brevene du ønsker at filtrere. Den (næsten) entydige egenskab for mine &kde; liste breve er at de altid indeholder kde@lists.netcentral.net iTil: eller CC: feltet. Det er kun næsten entydigt, da det mislykkes for krydspostede breve.

2. Vælg Opsætning Indstil filter....

3. Tryk på Ny knappen for at lave et tomt filter. Det vil vise sig som <ukendt>.

4. I Filterkriterier området, vælg <modtagere> fra den første træk-ned menu, indeholder fra den anden træk-ned menu, `kde@lists.netcentral.net` i tekstfeltet.

5. Spring ned til Filterhandlinger-afdelingen. Vælg flyt til mappe fra den første træk-ned menu. En ny træk-ned menu der indeholder en liste af mapper vil komme frem. Vælg den mappe du ønsker de filtrerede breve skal overføres til. For dette eksempel, ville du vælge KDE-Generel fra trækned-menuen.

Du vil måske finde at du har brug for kraftigere kriterier for at filtrere dine breve rigtigt. For eksempel vil du måske kun filtrere &kde;-liste breve der er skrevet af din ven Claus Hindsgaul <ch@etsted.dk>. Det er her resten af de passende kriterier afsnittet kommer i spil:

#### Udvidelse af filtret

1. Åbn Indstil filtre... vinduet og vælg det filter du netop lavede.

2. Da du ønsker at filtrere alle breve der har kde@lists.netcentral.net i Til: eller CC: feltet og som er fra Claus, afkryds Passer med alle følgende radioknappen.

3. Gå nu til den anden søgeregel og vælg følgende fra træk-ned menuerne: Fra, indeholder. Skriv nu `ch@etsted.dk` i tekstfeltet.

Du har nu et filter der overfører alle &kde;-liste breve der er fra `ch@etsted.dk`.

## Nedtagningsfiltre

Nedtagningsfiltre kan bruges til at filtrere breve fra en POP-server, før de er er helt nedtaget. Du kan bruge dette til at forhindre &kmail; i at hente enorme breve og spare tid på denne måde.

I indstillingsdialogen for POP-kontoen kan du aktivere nedtagningsfiltrering ved at afkrydse Filtrér breve der er større end-boksen. Når du har gjort dette, kan du angive en størrelse der bruges som en grænse. Breve der går ud over denne størrelse vil blive tjekket de filterregler du har defineret. Hvis ingen filterregler matcher, vil de blive vist i en bekræftelsesdialog og du kan afgøre hvad der skal gøres med dem. Standardstørrelse for filtrering er 50000 Byte. Det er en god værdi idet den ekstra belastning er holdt på et minimum. Hvert brev som filtret kigger på giver ekstra traffik fordi overskriften af denne post tages ned to gange. Standardhandlingen er Tag post ned for at forhindre tab af breve.

Vær forsigtigt medSlet post på serveren-tilvalget idet der ikke er nogen måde at få post tilbage der er slettet på serveren.

Med et virkeligt godt sæt filterregler, er det muligt at alle breve der går ud over grænsestørrelsen bliver mærkede automatisk (&ie; taget ned, beholdt på serveren eller slettet) og du vil aldrig blive udsat for bekræftelsesdialogen. Vær forsigtig dog, for når først et brev er matchet med en filterregel, har du ingen garanti for at du kan ændre handlingen før den er udført. Det er kun hvis der er et brev tilovers der ikke matcher med en filterregel at bekræftelsesdialogen vil vise sig.

### Indstil Pop-filter-dialogen

At tilføje filterregler virker ligesom for brevfiltre. I venstre side kan du håndtere de eksisterende filtre. Brug Ny-knappen til at tilføje et filter. I højre side kan du indstille under hvilke betingelser det aktuelle filter skal matche. Ved brug af Filter-handling angiver du hvad der skal ske med et brev der matcher denne regel. De tilgængelige muligheder er:

Nedtag post

  Vil tage brevet ned der matcher filtret, ligesom et vilkårligt andet brev der ikke går ud over grænsestørrelsen.

Nedtag post senere

  Vil mærke brevene til senere nedtagning. Det betyder at de breve der matcher vil blive på POP-serveren indtil du vælger at tage dem ned ved at ændre handlingen manuelt.

Slet post på serveren

  Vil slette brevet fra serveren uden at tage det ned. Når du har slette et brev fra serveren, er der ingen måde du kan fortryde dette. Vær forsigtig, idet regler også kunne gå hen og matche breve du rent faktisk ønsker.

Tilvalget Vis altid matchende 'Nedtag senere'-beskeder i bekræftelsesdialogen vil få bekræftelsesdialogen til at vise sig ved postkassetjek hvis der mindst er et brev, der er mærket til Nedtag senere - selv om alle breve der går ud over grænsestørrelsen matchede med en regel. Dette tilvalg er nyttigt i de tilfælde hvor du har breve der matcher en regel og er mærkede for Nedtag senere, men du ikke får et brev der går ud over størrelsesgrænse i meget lang tid. Uden dette tilvalg vil bekræftelsesdialogen aldrig vise sig, og du vil aldrig få en chance for at få fat på brevene i køen ved at ændre handlingen manuelt.

### Bekræftelsesdialogen

Denne dialog viser sig hver gang du har POP-filtrering slået til og breve blev fundet på serveren der går ud over den grænse du definerede for POP-kontoen. Nu har du chancen for at afgøre hvad du ønsker at gøre med dette brev. Mulighederne er Nedtag (grøn), Nedtag senere (gul med æggeur) og slet fra server (rødt X). Vær forsigtig med slettemuligheden, for når du først har slettet et brev fra serveren, er der ingen måde at ændre dette.

I Filtrerede breve afsnittet kan du afkrydse boksen hvis du fik breve der blev mærkede til en bestemt handling automatisk (nedtag, nedtag senere, slet) af en filterregel. Afkrydsningboksen er kun aktiveret hvis du fik nogle breve der matchede en filterregel. Når du afkrydser det, vil en liste ligesom den for de ikke-automatisk mærkede breve komme frem og du kan ændre handlingen for hvert enkelt brev.

Bemærk venligst at hvis der er et brev der går ud over størrelsesgrænsen, men alle breve matcher en filterregel, så vil dialogen ikke komme frem. Én undtagelse opstår hvis du har afkrydset Vis altid matchende 'Nedtag senere' breve i Globale tilvalg afsnittet af POP-filter-indstillingsdialogen. Så vil dialogen også komme frem hvis du kun har breve der matcher, men mindst én blev mærket for Nedtag senere.

## Brug af flere konti

Flere konti bruges til at tjekke for breve fra mere end en e-mailadresse og/eller e-mailserver. Vælg Opsætning Indstil &kmail;... og klik på Netværk-siden for at tilføje til eller ændre din konto opsætning. Se Hvordan kommer vi i gang afsnittet, hvis du vil vide mere om indstillingerne under Netværk-siden.

For at tjekke for breve fra en bestemt konto, bruger man Fil Tjek post i undermenuen for at vælge den konto man vil tjekke for post. Man kan også trykke med museknappen på Tjek post ikonen et stykke tid for at få en liste af konti.

## Undskrift od kryptering af breve med PGP eller GnuPG?

Dette er en kort introduktion til hvordan man skal sætte &kmail;'s PGP (Pretty Good Privacy) støtte. Den vil også give dig nogle vink om brugen af PGP. Den er skrevet for folk der er begyndere på dette område. Hvis du kender til brugen af PGP, kan du springe over de fleste af punkterne. Denne dokumentation (og &kmail;'s brugerflade) taler generelt kun om PGP, men det hele gælder både for PGP og GnuPG (GNU Privacy Guard, selvom visse GnuPG kommandolinje parametre kan være anderledes.

Undersøg venligst også &FAQ; punktet om PGP.

Bilag vil ikke blive krypterede hvis du bruger den indbyggede OpenPGP-støtte. For at kryptere bilag, skal du installere og indstille krypterings-plugin. Du kan så afgøre for hvert bilag om det skal krypteres eller ej.

&kmail; afhænger af PGP's uddata. Denne uddata er ofte ændret mellem forskellige udgaver af PGP, så det er vigtigt at du tester om krypteringen virkelig virker med din opsætning, før du begynder på at bruge den for alvor. &kmail; vil måske ikke advare dig hvis noget går galt. Du må hellere aktivere Vis underskrevet/krypteret tekst efter komposition.

For at sætte støtte for PGP op i &kmail; og bruge den, er det nødvendigt at have PGP installeret og sat rigtigt op. Vi kan naturligvis ikke give en fuld introduktion til PGP her. Vi vil blot nævne de skridt man skal igennem for at få PGP i gang. For yderligere detaljer bør du kigge på den glimrende PGP dokumentation eller GNU Privacy Handbook.

Det er bestemt en god idé at studere denne dokumentation og også at kigge på en introduktion til offentlig nøgle kryptografi (&eg; fra PGP 6.5.x pakken). Der kan du lære en masse om de grundlæggende begreber, hvilket vil hjælpe dig med at forstå, hvad der foregår. Der er også mange sikkerhedsrelaterede problemer, som du bør kende til, der bliver diskuteret her.

Lad os begynde nu.

### Forudsætninger

&kmail; forventer at din PGP binære hedder `pgp`. I tilfælde af GnuPG, forventer den at den binære hedder `gpg`. Hvis dette ikke er tilfældet må du lave et symlink.

Hvis du ikke har gjort det, så må du generere et nøglepar (hemmelig og offentlig nøgle) for din identitet. Du må gøre dette på kommandolinjen: brug ``pgp` `-kg`` henh. ``gpg` `--gen-key``. &kmail; har ingen indre støtte for pgp's nøgle generering for øjeblikket. Identiteten (sædvanligvis dit navn fulgt af din e-mail-adresse indenfor paranteser, såsom `Per Smed <per@eksempel.dk>`) og dit løsen er vigtigt for samarbejdet mellem &kmail; og PGP.

### PGP Relateret opsætning i &kmail;

Vælg OpenPGP-fanebladet på Sikkerhedsopsætningssiden. Der vil du finde følgende valgmuligheder:

Krypteringsværktøj

  Her kan du vælge om du ønsker at bruge PGP, GnuPG eller slet ingen krypteringsprogrammel overhovedet. Programmet du vælger skal selvfølgeligvære installeret på dit system. Det er også vigtigt at vælge den rigtige udgave.

Behold løsen i hukommelsen

  Når dette tilvalg er slået fra, vil &kmail; bede om dit løsen hver gang du underskriver et brev (før du sender) eller vælger et krypteret brev. Hvis du slår det til, vil &kmail; huske dit løsen indtil du afslutter din &kmail; session. Løsenet gemmes i hukommelsen, og bliver ikke skrevet på den hårde disk. Hvis du bruger et Krypto-plugin eller GnuPG med gpg-agenten, så vil et eksternt program bede dig om dit løsen og man kan vælge at det bliver husket et stykke tid.

Indkod altid til dig selv

  Hvis dette tilvalg er fra, og du ønsker at sende et krypteret brev til nogen, så kan du ikke længere læse brevet efter du har skrevet og krypteret det. Slå dette tilvalg til for at holde sendte krypterede breve læsbare for dig selv.

Vis underskrevet/krypteret tekst efter komposition

  Dette vil vise dig resultatet af kryptering og underskrift før brevet bliver sendt. På denne måde kan du stadig annullere afsendingen hvis krypteringen mislykkedes. Det anbefales stærkt at bruge denne mulighed.

Vis altid krypteringsnøgler til godkendelse

  Dette vil altid åbne en dialog, der lader dig vælge nøglerne, der bruges for hver modtager, når du sender et krypteret brev. Hvis dette er slået fra, vil &kmail; kun vise denne dialog, når den ikke kan finde en nøgle for en modtager eller når der er modstridende eller ikke satte krypteringsindstillinger.

Underskriv breve automatisk ved brug af OpenPGP

  Dette lader dig skifte imellem om du automatisk vil underskrive dine breve som standard. Du kan naturligvis stadig sende breve der ikke er underskrevne, ved at fravælge ikonen i brevskrivervinduet.

Kryptér breve automatisk nårsomhelst det er muligt

  Hvis dette er valgt, vil &kmail; automatisk kryptere breve med den indbyggede OpenPGP-støtte eller et PGP/MIME-plugin forudsat at der er en PGP-nøgle der stoles på i din nøglering for hver modtager, og forudsat at du ikke fortalte &kmail; ikke at kryptere breve sendt til bestemte modtagere. Hvis der er tvivl, vil &kmail; spørge om brevet skal krypteres eller ej.

Nu da du har sat krypteringsværktøjet op, må du fortælle &kmail; hvilken OpenPGP-nøgle du ønsker at bruge til underskrift og kryptering af breve. For at gøre dette går du til Identiteter indstilling og sætter nøglen der skal bruges under Avanceret-fanebladet i identitetsindstillingen.

Nu kan du underskrive udgående breve. For at lade folk sende krypterede breve til dig og lade dem verificere din underskrift, må du sende dem din offentlige nøgle eller oplægge din offentlige nøgle til en offentlig PGP nøgleserver, så de kan hente din nøgle derfra. For at sende krypterede breve til andre mennesker eller for at verificere deres underskrevne breve, vil du få brug for deres offentlige nøgler. Du kan gemme dine offentlige nøgler på en offentlig PGP nøgleserver såsom http://www.cam.ac.uk.pgp.net/pgpnet/.

### Underskriv dine breve

Du skriver dit brev som sædvanligt i &kmail;'s brevskrivervindue. Før du sender brevet, afkrydses Underskriv brev-ikonen på værktøjslinjen i brevskriver-vinduet. Så kan du sende brevet. Den identitet du bruger til at skrive det aktuelle brev skal være forbundet til en OpenPGP nøgle i Identitets-afsnittet af Indstil-dialogen. For at underskrive brevet, skal &kmail; kende dit PGP-løsen. Hvis du ikke valgte Behold løsen i hukommelsen i Sikkerheds-afsnittet, vil &kmail; spørge dig om det. Hvis du på den anden side, allerede har give løsenet til &kmail;, vil den underskrive brevet uden yderligere spørgsmål.

### Kryptér dine breve

For at sende et krypteret brev til nogen hvis offentlige nøgle du har, skriver du simpelthen brevet i brevskriver vinduet. Før du sender brevet afkrydser du Kryptér brev-knappen i værktøjslinjen af brevskrivervinduet. Bemærk at du måske ikke behøver at afkrydse knappen hvis Indkod breve når det er muligt er valgt i &kmail;'s indstilling. (se ovenfor). Send så brevet.

Hvis du afkrydsede Kryptér brev-knappen og &kmail; ikke kan finde en nøgle der matcher for en modtager, vil den vise en liste der indeholder alle tilgængelige nøgler i Krypteringsnøgle-valg-dialogen. Hvis &kmail; finder mere end én nøgle for en modtager, vil den vise en liste der indeholder alle matchende nøgler for denne modtager. I begge tilfælde kan du vælge de nøgler der skal bruges til kryptering af dette brev for den modtager det drejer sig om. Ved brug af Husk valg-afkrydsningsboksen kan du gemme dit valg for fremtidige breve.

Hvis du bruger en nøgle første gang eller hvis der er modstridende krypteringsindstillinger eller hvis Vis altid krypteringsnøgler til godkendelse er valgt i Sikkerheds-afsnittet af &kmail;'s indstillingsdialog, så vil Godkendelse af krypteringsnøgle-dialogen komme frem. Her kan du vælge en anden nøgle for modtagerne og du kan også sætte Foretrukken kryptering for hver modtager. Standardvalget, Kryptér når som helst kryptering er mulig, vil automatisk kryptere dit brev, hvis der findes en nøgle, der stoles på for hver modtager.

Som nævnt ovenfor, vil du ikke være i stand til at læse dine egne krypterede breve, hvis du ikke afkrydser Kryptér altid til dig selv i opsætningens Sikkerhed-side.

### Send din offentlige nøgle

Forbered et brev til den person, du ønsker at sende din offentlige nøgle til. Vælg så i brevskriver-vinduets menu Vedlæg Vedlæg min offentlige nøgle. Dette vil vedlægge den offentlige nøgle du definerede for den aktuelle identitet til brevet. Nu kan du sende brevet.

Husk at det slet ikke er sikkert, hvis du underskriver brevet for at sørge for at modtageren får den rigtige nøgle. Der kan være et mand- i midten angreb, hvor nogen kan ændre nøglen og underskrive brevet med denne anden nøgle. Det er derfor modtageren skal verificere den vedlagte nøgle ved at tjekke nøglens fingeraftryk mod et, der er modtaget på en sikker måde fra dig. Kig på PGP dokumentationen for yderligere detaljer.

### Du fik et krypteret brev

Alt du behøver at gøre er at vælge brevet i &kmail;. Du vil blive bedt om dit løsen. Så vil &kmail; forsøge at afkryptere brevet og vise den almindelige tekst, hvis brevet er indkodet med din offentlige nøgle. (Hvis ikke vil du ikke være i stand til at læse det). &kmail; opbevarer brevene krypterede, så ingen kan læse disse breve uden at kende dit løsen.

### Modtagelse af offentlig nøgle

Du kan modtage en offentlig nøgle som et bilag eller via http, ftp eller en floppy. Før du kan bruge den til at afkryptere breve fra nøglens ejer, bør du verificere nøglen (tjek dens fingeraftryk eller kigge efter nøgler der stoles på). Derpå kan du tilføje denne nøgle til din offentlige nøglering ved at skrive ``pgp` `-ka` filename` på kommandolinjen, hvis du bruger PGP eller ved at skrive ``gpg` `--import` filnavn` på kommandolinjen hvis du bruger GnuPG. Hvis nøglen ikke er godkendt med en underskrift der stoles på kan du ikke bruge den til at kryptere breve medmindre du har underskrevet nøglen med din nøgle.

## Afsnitsforfattere

Dette afsnit er skrevet af: Daniel Naber daniel.naber@t-online.de og David Rugge davidrugge@mediaone.net.

Dansk oversættelse ved Erik Kjær Pedersen erik@binghamton.edu