# &khangman;-håndbogen

Anne-Marie
Mahfouf

    annma@kde.org

2001
2003
Anne-Marie Mahfouf
&FDLNotice;
2004-04-22
1.4

&khangman; er det klassiske hængt-mand-spil for børn tilpasset til &kde;.

KDE
kdeedu
KHangMan
hangman
spil
barn
ord

## Indledning

&khangman; er et spil baseret på det velkendte hangman-spil. Det er beregnet for børn over 6+. Spillet har fire sværhedsgrader som er: Dyr (kun ord om dyr), nem, middel og svært. Et ord vælges tilfældigt, bogstaverne er skjulte, du skal gætte ordet ved at prøve et bogstav af gangen. Hver gang du gætter et forkert bogstav, bliver et en del af et billede af en hængt mand tegnet. Du skal gætte ordet før du bliver hængt! Du har 10 forsøg.

## Brug af &khangman;

Her er et skærmbillede af &khangman; når du starter første gang
&khangman;-skærmbillede

Her kan du se &khangman; som den er første gang du kører den. Niveauet er Nemt, sproget er standard (Engelsk her), der er intet baggrundstema og hangman-billederne er ikke gennemsigtige. Enhver ændring af niveau, sprog eller baggrundstilstand vil blive skrevet til konfigurationsfilen og genoprettet i dit næste spil.

Bemærk hvor nemt det er at ændre niveau og baggrundstilstand, klik blot på kombinationsfeltet på værktøjslinjen. Det er også nemt at få et nyt ord og afslutte spillet ved at klikke på de tilsvarende knapper på værktøjslinjen.

### Generel brug

Et ord bliver vist, skjult. Du ved hvor mange bogstaver der er i ordet. Du skal gætte hvilket ord det er ved at prøve et bogstav af gangen. Ordet bliver valgt tilfældigt og det er ikke det samme som det tidligere ord.

Alle ord er navneord (ingen verber, ingen adjektiver, &etc;).

Sædvanligvis betyder det ikke noget om du skriver med store eller små bogstaver. Program konverterer al inddata til små bogstaver undtagen for tyske ord der begynder med stort. Programmet gør dette automatisk..

Det aktuelle niveau og sprog vises i statuslinjen.

Hver gang du gætter på et bogstav der ikke er i ordet, bliver en ny del af den hængte mand tegnet. Du har 10 forsøg til at gætte ordet. Efter det vises det rigtige ord.

Der er 4 niveauer: nem, mellem, svær og dyr, plus niveauer for andre emner med emner i nogle sprog. Programmet scanner for alle datafiler på alle sprog.

På det nemme niveau er ordene ganske enkle, og relaterede til hverdagsliv. Dette er passende for børn fra 6 til 9. Dyre-niveauet indeholder kun navne på dyr så de er nemmere at finde. Nogle af dem er nemme, andre er sværere. På middelniveauet, er ordene længere og sværere. Dette er passende for aldre 9+. Det svære niveau er netop det, svært, &ie; ordene er svære at stave og ikke særlig velkendte. Udfordrende selv for voksne.

Efter et ord er gættet (eller den hængte mand er færdiglavet), bliver du spurgt om et andet ord og du kan enten bruge J eller N-tasterne eller musen til at svare ja eller nej. Hvis du siger Nej, afsluttes spillet. Hvis du siger Ja, er et nyt ord parat til at blive gættet.

Du skriver det bogstav du ønsker at prøve i feltet (Musemarkøren er parat i feltet) og trykker på &Enter;-tasten. Hvis bogstavet hører til i ordet, bliver det sat ind, så mange gange som det findes i ordet. Hvis bogstavet ikke er med i ordet, går det ind i fejl-feltet og endnu en del af den hængte mand tegnes til højre. Du har ti forsøg, derefter har du tabt og det rigtige ord vises.

Under spillet kan du vælge at starte et nyt spil ved at gå ind i Spil-menuen og vælge Ny eller ved at klikke på Ny-ikonen på værktøjslinjen. Du kan også ændre niveauet med niveau-knappen på værktøjslinjen (dette vil give dig et nyt ord fra det nye niveau).

Fremtidige forbedringer vil tillade dig at lave dine egen ord-filer eller at indlæse en anden fil end de fire inkluderede.

### Spil på forskellige sprog

Du kan spille &khangman; på nitten sprog: brasiliansk portugisisk, catalansk, dansk, engelsk, finsk, fransk, hollandsk, italiensk, norsk bokmål, portugisisk, serbisk (Latin og cyrillisk), spansk, tajik, tjekkisk, tysk, ungarsk og svensk.

Som standard, efter den første installation af &khangman; for KDE 3.3, er der kun engelsk og dit &kde;-sprog hvis det er et af ovennævnte sprog, og hvis du har den tilsvarende kde-i18n pakke, der vil blive installeret. For eksempel hvis du er en dansk bruger og hvis du har &kde; på dansk, vil &khangman;'s Sprog have to punkter: engelsk og dansk og dansk vil være standarden.

Du kan stadig spille &khangman; på andre sprog. Det er meget nemt at tilføje nye data til &khangman;. Alt du behøver er en fungerende internetforbindelse. Du klikker på Filmenuen og så på Hent data for et nyt sprog.... En dialog kommer frem, der ligner denne:

Hent nye ting dialogen for &khangman;
Skærmaftryk af Hent nye ting

Klik på navnet på det sprog du ønsker at installere og så på Installér-knappen. En dialog vil fortælle dig når sproget er installeret ved at vise: Lykkedes at installere nye ting. Du klikker på O.k. for at lukke denne informationsdialog og så på Luk for at lukke dialogen for Hent nye ting (hvis du ønsker endnu et sprog, kan du gentage disse skridt). De nye sprog er nu tilgængelige.

Du kan så nemt skifte til det nye sprog ved at gå ind i Sprog-menuen og vælge et andet sprog.

Bemærk venligst at du nu kan skrive specielle tegn fra et sprog ved at vise Værktøjslinje for specielle tegn. Denne værktøjslinje indeholder knapper med en ikon for hvert specielt tegn pr sprog såsom f.eks. é på fransk. Klik på en sådan knap vil så skrive det tilsvarende bogstav i inddata-linjen og du godkender dit valg med Enter. Du kan naturligvis også bruge en tastaturudlægning der svarer til sproget. Denne værktøjslinje kan vises eller skjules. Indstillingen genoprettes næste gang du spiller med &khangman;.

Bemærk venligst at du har brug for skrifttyperne Arial og URW Bookman for at kunne vise de specielle tegn rigtigt på nogle sprog. Hvis du har disse skrifttyper installeret vil &khangman; automatisk bruge dem. Hvis du ser små rektangler i stedet for bogstaver så mangler du en af disse skrifttyper.

### Nogle få vink

Prøv at gætte vokaler først. Prøv derefter med de mest almindelige konsonanter: l, t, r, n, s

Når du ser io, så prøv n efter det på engelsk eller fransk.

På brasiliansk portugisisk, catalansk, spansk og portugisisk findes medlyde med accenter ved at skrive de tilsvarende uden accent. For eksempel bliver alle udgaver af a vist i ordet når du skriver a. Dette sker når Opsætning Indstil &khangman;Skriv bogstaver med accent ikke er afkrydset. Når Opsætning Skriv bogstaver med accent er afkrydset, så skal du selv skrive bogstaver med accent. Når du skriver a, vil kun a blive vist og du skal for eksempel skrive ã for at dette bogstav vil blive vist.

Vidste du det? På engelsk er det hyppigste bogstav e (12.7%), fulgt af t (9.1%) så a (8.2%), i (7.0%) og n (6.7%).

## Menulinje og værktøjslinjer

### Hoved-&khangman;-vinduet

Spil-menuen har 3 punkter: Ny, Hent data for nyt sprog og Afslut.

Ny giver dig et nyt spil, &ie; et nyt ord at gætte, på det samme niveau som det du er på. Hent data for et nyt sprog vil vise dialogen Hent nye ting for at tillade dig at overføre data for et nyt sprog. Afslut afslutter spillet ved at lukke hovedvinduet og skrive de øjeblikkelige indstillinger til indstillingsfilen.

Sprog-menuen har som standard et eller to sprog: Engelsk og dit kde-sprog hvis det er til stede (hvis dit &kde;-sprog er et af følgende atten: brasiliansk portugisisk, catalansk, dansk, finsk, fransk, hollandsk, italiensk, norsk (bokmål), portugisisk, serbisk latin, serbisk cyrillisk, slovenisk, spansk, svensk, tajik, tjekkisk, tysk og ungarsk og hvis du har den tilsvarende i18n-pakke installeret i hvilket tilfælde det vil være stadard. Efter dit første spil, vil det sprog du satte op sidste gang du brugte &khangman; blive genoprettet.

Opsætnings-menuen gør det nemt at indstille &khangman;. Først giver Værktøjslinjer og Vis statuslinje dig muligheden for at skjule/vise værktøjslinjen og statuslinjen.

Der er to værktøjslinjer: hovedværktøjslinjen som for oven med knapper oh kombofelte og Tegn-værktøjslinjen som, når den vises, er for neden. Denne værktøjslinje har knapper med de specielle tegn for hvert sprog: bogstaver med accent og andre specielle tegn. Dette tillader brugeren nemt at kunne bruge et andet sprog uden at skulle indstille en ny tastaturudlægning. Du trykker på et specielt bogstav og så vises det som et bogstav at forsøge. Tryk på &Enter; vil få programmet til at se om bogstavet er til stede ordet eller ej. Værktøjslinjen kan skjules hvis du ikke ønsker at have den. Dette gemmes i indstillingsfilen så hvis værktøjslinjen er skjult, vil den være skjult næste gang du kører &khangman;.

Det er naturligvis muligt at flytte værktøjslinjerne rundt. Put musemarkøren på det lille håndtag til venstre for værktøjslinjen, tryk på den &LMB; og træk værktøjslinjen til den position på skærmen hvor du ønsker at have den. Hvis du peger med musen på en af værktøjslinjerne og trykker på den højre museknap, vil en sammenhængsmenu komme frem, der lader dig vælge forskellige ting for værktøjslinjen.

Indstil genveje... er en standard &kde; indstilling der tillader dig at vælge forskellige tastaturgenveje til forskellige handlinger. For eksempel er, &Ctrl;Q standard-genvejen for Afslut.

Indstil værktøjslinjer... er også et standard &kde; menupunkt der tillader dig at tilføje eller undetrykke punkter fra værktøjslinjen. Når Fuldskærmstilstand er afkrydset, kommer du i fuldskærmstilstand, med kun værktøjslinjen for oven og &khangman; optager hele skærmen. På hovedværktøjslinjen tillader ikonen Tilbage til normal størrelse dig at komme tilbage fra fuldskærmstilstand til den vinduesstørrelse du havde før.

&khangman;'s blå tema
&khangman;'s blå tema

Her har du &khangman; med blåt tema, gennemsigtige hangman-billeder, catalansk sprog og nemt niveau. Tegn-værktøjslinjen vises her

Niveauet vælges med en kombofelt og du har let, middel, dyr og svær. Let er relateret til almindelige objekter som et barn på seks eller syv kender. Middel angår lidt mere udfordrende ord, og Svær er ganske svær. Dyr har kun navne på dyr.

Alle ord er navneord. Ingen verber, ingen adjektiver. Det valgte niveau vises på statuslinjen.

Det er kun tilladt at skrive bogstaver i feltet.

### Tilgængelige indstillinger

#### Normal opsætning

&khangman;'s normale opsætning
&khangman;'s normale opsætning

Der er en værktøjslinje der sørger for hurtig adgang til nogle indstillinger. Du kan klikke på en knap for at få et nyt spil (dvs. er nyt ord), for at afslutte spillet og for at skifte til fuldskærmstilstand (mest for skærme med lav opløsning og for at flere kan spille). Denne brugermanual vil også blive åbnet hvis du klikker på ikonen for &khangman;'s håndbog. Niveauet og baggrunden kan nemt ændres via 2 dropned-felte på værktøjslinjen.

I Opsætning, Indstil &khangman; vil du finde to faneblade. Det første er til normale indstillinger. Gennemsigtige billeder giver dig valget om du vil have gennemsigtige hangman-billeder eller ej. Blødere Hangman-billeder giver dig valget om du vil have at de sidste af den hængte mands billeder skal være blødere. Det betyder at manden ikke bliver hængt men at han holder rebet i hånden. Dette er mere passende for yngre børn. Standarden er gennemsigtige og bløde billeder.

Bemærk venligst at gennemsigtige billeder for den hængte mand ikke er aktiveret i den tilstand der hedder 'Ingen baggrund'. Gennemsigtighed er kun til stede med et billede som baggrund. Som standard er gennemsigtighed aktiveret.

For nogle sporg, kan du have specielle indstillinger. Disse indstillinger er ikke aktiverede hvis de ikke er tilgængelige for det sprog du spiller på lige nu. Skriv bogstaver med accent, er tilgængelig for brasiliansk portugisisk, catalansk, portugisisk og spansk. Hvis du afkrydser Skriv bogstaver med accent så vil du skulle skrive alle vokaler med accent (såsom ã). Hvis dette ikke er afkrydset, så vil alle vokaler med accent også blive vist når du skriver den tilsvarende vokal uden accent.

Nogle sprog har også vink til at hjælpe dig med at gætte ordet. Vinket vises ved at højreklikke og giver en kort definition af det ord der skal gættes. Hvis dette er aktiveret og du afkrydser dette, kan du klikke med &RMB; hvorsomhelst i spillet og få et vink vist i fire sekunder. Dette vink skulle hjælpe dig med at gætte ordet.

I lydafsnittet, hvis du afkrydser Aktivér lyd så vil en lyd blive afspillet for et nyt spil og en anden lyd vil blive afspillet når du vinder et spil.

#### Avanceret opsætning

&khangman;'s avancerede opsætning
&khangman;'s avancerede opsætning

Hvis dette er afkrydset vil Kun én udgave af bogstavet vil kun den første forekomst af et bogstav blive vist hvis der er flere forekomster af samme bogstav i ordet. For eksempel, hvis ordet er kartoffel og du skriver 'f', så er det kun det første 'f' der bliver vist. Du vil skulle skrive 'f' igen for at vise den anden forekomst af 'f' og et tredje 'f' vil gå til de forkerte bogstaver. Dette forøger sværhedsgraden.

Hvis du afkrydser Vis ikke "Tillykke, du vandt" -dialogen så vil denne dialog ikke blive vist når du vinder et spil. I stedet vil ordet blive vist i 4 sekunder og et nyt spil vil så starte med det samme.

## Kommandoreference

### Menuer og tastaturgenveje

#### Spilmenuen

&Ctrl;N Spil Nyt

  Nyt spil (&ie; nyt ord)

&Ctrl;G Spil Hent data for nyt sprog...

  Viser en dialogen med en liste af alle de data der er tilgængelige på de forskellige sprog.

&Ctrl;Q Spil Afslut

  Afslutter &khangman;

#### Sprog-menuen

Sprog Sprog

  Vælg sproget for ordene

#### Opsætningsmenuen

Opsætning Værktøjslinjer Vis hoved

  Slå hovedværktøjslinje til og fra

Opsætning Værktøjslinjer Vis tegn

  Slå tegn-værktøjslinjen til og fra

Opsætning Vis statuslinje

  Slå statuslinjen til og fra

&Ctrl;&Shift;F Opsætning Fuldskærmstilstand

  Slå fuldskærmstilstand til og fra

Opsætning Indstil genveje...

  Indstil de taster du bruger til at få adgang til forskellige handlinger.

Opsætning Indstil værktøjslinjer...

  Indstil de punkter du ønsker at have i værktøjslinjen

Opsætning Indstil &khangman;...

  Viser &khangman;'s opsætningsdialog

#### Hjælpemenuen

&help.menu.documentation;

## Udvikler-guide til &khangman;

### Hvordan tilføjer man ord på et nyt sprog for spillet

Takket være Stefan Asserhäll, er det meget nemt at tilføje et nyt sprog direkte til spillet. Proceduren beskrevet her kan også findes i `khangman`'s kildemappe i filen `README.languages`. Følg venligst proceduren og send så de tarrede og gzippede filer til annemarie.mahfouf@free.fr.

Hent den nyeste cvs-version af &khangman;. Ordene opbevares i 4 adskilte filer, en for hvert niveau. Filerne er i `/khangman/data/language_code`. Filen `easy.txt` er for det nemme niveau, filen `medium.txt` er for middelnivaeuet, filen `animals.txt` er for dyre-niveauet og filen `hard.txt` er for det hårde niveau.

1. Indtast følgende kommandoer i en &konsole; for at lave mappe og filer for det nye sprog:

       ./add_language language_code

   Her skal du erstatte sprog_kode med din sprogkode.

2. Redigér alle indikerede tekstfiler i den nye mappe med en teksteditor, og erstat hvert ord med et oversat ord. Det er ikke så vigtigt at den nøjagtige betydning bevares, men forsøg at holde længden og sværhedsgraden på nogenlunde samme niveau.

   Du kan blot oversætte ordene, men du kan også adaptere dem til niveauet og tilføje nye ord hvis du ønsker det. For eksempel er bord på det nemme niveau på engelsk, men på dit sprog er det muligvis på et andet niveau. Adaptér blot filerne til dit sprogs behov. Antallet af ord er ikke vigtigt, så du kan tilføje flere hvis du vil.

   Husk at alle ord er navneord.

   Bemærk at du skal bruge UTF-8 indkodning når du redigerer filerne. Hvis din editor ikke kan gøre det, så prøv at bruge &kwrite; eller &kate;. Når du åbner en fil i &kwrite; eller &kate; kan du vælge utf8 indkodning i kombinationsfeltet foroven til højre af dialogen til at åbne filer.

   Husk ikke at ændre de engelske filnavne i din sprog_kode-mappe.

3. Indtast følgende kommando for at installere de nye datafiler:

       make
       make install

   Du skal muligvis være root for at kunne køre `make install`, afhængig af din installation.

4. Prøv spillet og tjek at dit sprog er blevet tilføjet:

       khangman

5. Tar så filerne og send dem så jeg kan tilføje dem til serveren for Hent nye ting og også putte dem ind i de tilsvarende kde-i18n moduler i cvs.

Hvis du ønsker at have vink i det nye sprog, så vil du skulle gøre noget mere. Du vil skulle bruge kvtml-formatet, og det bedste er at kigge på de franske eller italienske data. Mærket `o` er for ordet og `t` for vinket. Prøv at matche vinket med sværhedsgraden. Niveauet Let vil kræve et nemt vink mens niveauet Svært vil kræve definitionen i ordbogen. Prøv ikke at bruge ord fra samme familie i vinket, det ville give ordet for nemt!

Et eksempel på en kvtml-fil er som følger:

    <?xml version="1.0"?>
    <!DOCTYPE kvtml SYSTEM "kvoctrain.dtd">
    <kvtml>
    <e>
    <o>cane</o>
    <t>è il tuo animale domestico preferito</t>
    </e>
    ...
    ...
    </kvtml>

### Hvad opbevares af &khangman; og hvor opbevares det

Når du henter et nyt sprog via Fil -> hent et nyt sprog ..., opbevares det nye sprog i `$~/.kde/share/apps/khangman/data` i sprogkode-mappen. De tilgængelige sprogmappenavne opbevares også i &khangman;'s config-fil i `~/.kde/share/config/khangmanrc`.

Udbydernavnet (dvs. adressen på hjemmesiden hvor de nye sprog skal hentes) opbevares i `$KDEDIR/share/apps/khangman/khangmanrc`.

Det engelske (standard) og brugersproget fra brugerens i18n-pakke (om tilgængeligt) opbevares i `$KDEDIR/share/apps/khangman`.

I indstillingsfilen, opbevares for hver bruger i vedkommendes `~/.kde/share/config/khangmanrc` alle spillets indstillinger såsom baggrunden, sidste niveau spillet, ... plus filerne der blev hentet med dialogen til at hente nye ting.

### Planlagte egenskaber for &khangman;

En planlagt funktion er naturligvis at have flere sprogdata og også vink på alle sprog. Du kan hjælpe med dette for dit eget sprog hvis det ikke er gjort endnu. Kontakt mig venligst hvis du ønsker at hjælpe til med dette, det er blot et spørgsmål om at oversætte de engelske ord til dit sprog (se Hvordan tilføjes ord på et nyt sprog til spillet).

Hvad også kan gøres er at bruge kvtml-filer som dem der er på KDE-Edu's netside til at spille &khangman;. Forestil dig for eksempel at du kan spille verdens hovedstæder, så vil vinket fortælle dig hvilket land det drejer sig om og du skal gætte hovedstaden. Eller lær ord på et andet sprog, vinket er ordet på dit eget sprog, ordet der skal gættes er oversættelsen til det andet sprog.

## Spørgsmål og svar

&reporting.bugs; &updating.documentation;

Jeg får en fejlbesked der siger at billederne ikke kan findes.

Spillet installeres som standard i `/usr/local/kde` så tilføj `/usr/local/kde/bin` til din sti og sæt `KDEDIR`-variablen til `/usr/local/kde` før du bruger spillet. En nem måde at indstille &khangman; er med tilvalget `--prefix`=$`$KDEDIR` hvor $`KDEDIR` er der hvor resten af &kde; er installeret. Dette kan variere stærkt, afhængig af den distribution og det operativsystem du bruger.

&khangman; starter ikke rigtigt efter jeg opgraderede til en af &kde;-3.3 udgaverne

Der er muligvis et problem på grund af ændring i indstillingsfilen. Fjern venligst `khangmanrc`-filen i din `$HOME/.kde/share/config`-mappe.

## Medvirkende og licens

&khangman;

Program ophavsret 2001-2004 Anne-Marie Mahfouf annma@kde.org

Bidragydere:

- Hangman-grafik: Renaud Blanchard kisukuma@chez.com

- Lyde: Ludovic Grossard ludovic.grossard@libertysurf.fr

- Blå tema, ikoner og kode: Primoz Anzur zerokode@yahoo.com

- Svenske datafiler, kodningshjælp, gennemsigtige billeder og i18n-rettelser: Stefan Asserhäll stefan DOT asserhall AT telia DOT com

- Naturtema: Joe Bolin jbolin@zoominternet.net

- Blødere Hangman-billeder: Matt Howe mdhowe AT bigfoot DOT com

- Spanske datafiler: eXParTaKus expartakus@expartakus.com

- Danske datafiler: Erik Kjær Pedersen erik AT mpim-bonn DOT mpg DOT de

- Finske datafiler: Niko Lewman niko DOT lewman AT edu DOT hel DOT fi

- Brasiliansk portugisiske datafiler: João Sebastião de Oliveira Bueno gwidion AT mpc DOT com DOT br

- Catalanske datafiler: Antoni Bella bella5 AT teleline DOT es

- Italienske datafiler: Giovanni Venturi jumpyj AT tiscali DOT it

- Hollandske datafiler: Rinse rinse AT kde DOT nl

- Portugisiske datafiler: Pedro Morais morais AT kde DOT org

- Serbiske (cyrillisk og latin) datafiler: Chusslove Illich chaslav AT sezampro DOT yu

- Slovenske datafiler: Jure Repinc jlp AT holodeck1 DOT com

- Tjekkiske datafiler: Lukáš Tinkl lukas AT kde DOT org

- Tajik datafiler: Roger Kovacs rkovacs AT khujand DOT org

- Norske (Bokmål) datafiler: Torger Åge Sinnes torg-a-s AT online DOT no

- Ungarske datafiler: Tamas Szanto tszanto@mol.hu

- Kodningshjælp: Robert Gogolok robertgogolok AT gmx DOT de

- Kodningshjælp: Benjamin Meyer ben AT meyerhome DOT net

- Rettelser i koden: Lubos Lunàk l.lunak AT kde DOT org

- Kodningsrettelser: Albert Astals Cid tsdgeos AT terra DOT es

Dokumentation ophavsret 2001-2004 Anne-Marie Mahfouf annma@kde.org

&underFDL; &underGPL;

## Installation

### Hvordan får man fat på &khangman;

&install.intro.documentation;

### Kompilering og installation

&install.compile.documentation;

&documentation.index;